Мавзу: Болалар пули\nВаалайкум ассалом! 2019 йил 1 январдан бошлаб 14 ёшгача бўлган болалари бор оилаларга нафақалар, бола икки ёшга тўлгунга қадар унинг парвариши бўйича нафақалар ва кам таъминланган оилаларга моддий ёрдам, Қорақалпоғистон Республикаси ва Хоразм вилоятидаги муҳтож оилаларга бир марталик моддий ёрдамни...\nМавзу: Даъво қилмайдими?\nЖавоб: Даъво қилмайдими?\nВаалайкум ассалом! Эр ва хотиннинг никоҳ давомида орттирган мол-мулклари уларнинг биргаликдаги умумий мулки ҳисобланади. Агар сизнинг қонуний никоҳингиз бекор қилинмаган бўлса, сиз номингизга олмоқчи бўлган ҳовли-жой олди-сотти шарномасига асосан олинса, эр-хотиннинг умумий мулки ҳисобланди.\n11 сен 2019, 22:31\nЖавоб: Uy joy\nВаалайкум ассалом! Эр ва хотиннинг никоҳ давомида орттирилган мол-мулклари уларнинг биргаликдаги умумий мулки ҳисибланади. Эр ва хотин ўртасида ўзаро келишувга асосан умумий мол-мулкни бўлишиб олишлари мумкин. Бундай ҳолатларда нотариал тартибда тасдиқланиш мумкин. Никоҳ давомида орттирилган уй-жой...\nМавзу: Ногиронликка доир\nВа алайкум ассалом! Сиз ўзингиз яшаб турган туман ҳокимиятига ариза билан мурожаат қилиб, арзон уй-жой олиш ҳуқуқига эгасиз. Қонунчиликка мувофиқ қуйидаги тоифага кирувчи шахслар арзон уй-жойни ипотека кредити асосида олганда дастлабки бадал суммаси тўлашдан озод этилади: - оғир ижтимоий вазиятга т...\nМавзу: Огоҳлантирмасдан азо қилиш мумкинми?\nЖавоб: Огоҳлантирмасдан азо қилиш мумкинми?\nВа алайкум ассалом! Мазкур саволингизга жавоб бериш учун сиз ва Махсус транс ўртасидаги шартнома билан танишиш керак.\nМавзу: Алимент ҳақида\nВа алайкум ассалом! Агар вояга етмаган болаларига таъминот бериш ҳақида ота-она ўртасида келишув бўлмаса, уларнинг таъминоти учун алимент суд томонидан ота-онанинг ҳар ойдаги иш ҳақи ва (ёки) бошқа даромадининг бир бола учун – тўртдан бир қисми, икки бола учун – учдан бир қисми, уч ва ундан...\nЖавоб: Уй-жой масаласи\nВа алайкум ассалом! Саволингизга аниқлик киритиш керак. Ер сизга қандай ҳужжат асосида тегишли эканига аниқлик киритинг. Амалдаги қонун бўйича ер олди-сотди шартномасига асосан сотиш мумкин эмас.\nМавзу: Болалар нафақаси ҳақида\nЖавоб: Болалар нафақаси ҳақида\nВа алайкум ассалом! ВМ 44-сонли қарори билан олинади.\nОйлик даромади кўрсатилади, энг кам иш ҳақини ҳисоблаб, мезонга тўғри келса, олади.\n22 апр 2019, 00:31\nВа алайкум ассалом! Уй-жой кодексида уйда доимий яшаётган оила аъзоларининг турар жойга бўлган ҳуқуқлари назарда тутилган. Хусусан, улар: - уйдаги, квартирадаги хоналардан мулкдор билан тенг фойдаланишга ҳақли; - турар жойга ўзларининг вояга етмаган фарзандларини олиб киришга ҳақли. Уй эгаси билан ...


ТУМАНДА “ОБОД ҚИШЛОҚ” ДАСТУPИ ИЖPОСИ УЧУН 26 МЛPД. 556 МЛН. СЎМ САPФЛАНАДИ - AmuNews.uz - энг сўнгги янгиликлар\nТУМАНДА “ОБОД ҚИШЛОҚ” ДАСТУPИ ИЖPОСИ УЧУН 26 МЛPД. 556 МЛН. СЎМ САPФЛАНАДИ\nЖорий йилда туманимизнинг Чойкўл, Қиличбой овуллари ва Бештом маҳалласи “Обод қишлоқ” дастурига киритилган.\nМазкур ҳудудларда 2405 та хонадонларда 13445 нафар аҳоли истиқомат қилади. Уларнинг турмуш шароитларини яхшилаш учун дастур доирасида 155 та якка тартибдаги уйларнинг том қисмини таъмирлаш, 381 та уйларнинг фасад қисмини таъмирлаш, 490 та уйга тўсиқ деворлар қуриш каби ишлар амалга оширилиши режалаштирилган бўлиб, ҳозирги кунгача 41 та уйнинг том қисми, 71 та уйнинг фасад қисми, 19 та дарвозалар ва 6 та ҳожатхоналар таъмирланди, 37 та уйга тўсиқ деворлар қурилди, 16 та уйнинг тўсиқ деворлари таъмирланди.\n“Обод қишлоқ” дастурига мувофиқ мазкур овуллар ва маҳаллада кўплаб кўп қаватли уй-жойларни таъмирлаш ва ҳудудларни ободонлаштириш ишлари амалга оширилиши кўзда тутилган. Хусусан, пиёдалар йўлаклари, ирригация тармоқлари таъмирланади, 13000 кв.м ҳудудда дарахтзор ва гулзорлар ташкил этилади, 45 дона тунги кўча ёритиш устунлари ўрнатилади, 5 та автобекатлар қурилади ва автобуслар қатнови йўлга қўйилади.\nШунингдек, 4 километрлик сув тармоғи қурилади ва 9 километрлик сув тармоғи таъмирланади, 2 та сув иншоотлари барпо этилади.\n“Обод қишлоқ” дастури қишлоқларда турмуш сифатини тубдан яхшилашга, қишлоқ аҳолиси учун муносиб турмуш шароитларини яратишга, аҳоли ўз ҳаётидан мамнун бўлиб яшашига эришишга хизмат қилиши билан аҳамиятлидир. Шу мақсадда жорий йил дастурига кирган Чойкўл, Қиличбой овуллари ва Бештом маҳалласида электр ва газ ттаъминоти сифатини яхшилаш чоралари кўзда тутилган, яъни 12 та табиий газ тақсимлаш нуқтаси, 8 км. узунликдаги табиий газ тармоғи таъмирланади, 14 та марказий кўчалар ва 2 та ички кўчалар реконструкция қилинади.\nДастурда ҳудудлардаги ижтимоий соҳа объектларини қуриш ва мавжудларини реконструкция қилишга ҳам алоҳида эътибор қаратилган. Хусусан, Чойкўл овулида янги 3 та МТМ қурилишига, Қиличбой овулида 2 та янги МТМ қурилишига эҳтиёж мавжуд эканлиги қайд этилган, Чойкўл овулида 2 та МТМ биноси, Қиличбой овулида 2 та МТМ биноси реконструкция қилиниши белгиланди. Бештом маҳалласи, Қиличбой, Чойкўл овулларида 1 тадан мактаблар қурилади.\nУшбу ҳудудларда 2 та мактаб биноси реконструкция қилинади, 1 та мактаб биноси мукаммал таъмирланади, 2 та маҳалла маркази биноси янгидан қурилади. Шунингдек, 29 та савдо мажмуалари ва маиший хизмат кўрсатиш объектлари қурилиб, аҳолига сифатли хизмат кўрсатиши йўлга қўйилади.\nБунингдек ижобий ўзгаришларни амалга ошириш учун жами 26 млрд. 556 млн. сўм сарфланиши режалаштирилган. Бу чора-тадбирлар аҳоли учун муносиб турмуш шароитлари яратилишига муносиб ҳисса бўлиб қўшилиши шубҳасиз.\nЯнгиланди: 31 дақиқа олдин


Ўзбекистон композиторлари ва бастакорлари уюшмаси - ВЕРА ПЛУНГЯН\nСанъатшунослик фанлари номзоди, профессор, мусиқашунос В.З.Плунгян 2002 йилда уюшма аъзолари сафига қабул қилинди. У республикамиз мусиқа ҳаёти, ижодкорлар фаолиятига бағишланган китоб, мақола ва радиоэшиттиришлари билан танилди.\nПлунгян Вера Зиновьевна Андижон шаҳрида 1935 йилнинг 19 августида таваллуд топди. Умумтаълим мактаби билан бирга болалар мусиқа мактабида фортепиано синфида ўқиди, 1952 йилда Ҳамза номидаги Тошкент давлат мусиқа билим юртининг мусиқа назарияси бўлимига ўқишга кирди. Айни пайтда 1953-1958 йилларда Тошкент давлат чет тиллар институтининг немис тили бўлимида таҳсил кўрди ва имтиёзли диплом билан битирди. 1956 йили В.Плунгян Тошкент давлат консерваториясининг мусиқашунослик факультетига ўқишга кирди. У талабалар орасида биринчилардан бўлиб, «Особенности музыкального языка «Шашмакома» мавзуида диплом ишини ёзиб, 1961 йили ўқишни муваффақиятли битирди. 1964-1967 йилларда ёш мутахассис аспирантурада таҳсил кўрди. 1971 йили «С.Юдаков - создатель первой узбекской комической оперы» мавзуида ёзган диссертациясини ёқлаб, санъатшунослик фанлари илмий даражасига эга бўлди.\nВ.З.Плунгян меҳнат фаолиятини талабалик даврида Т.Содиқов номидаги болалар мусиқа мактабидан бошлади. 1961-1966 йилларда йўлланма билан Олий ва ўрта махсус таълим вазирлигининг услубий кабинетида ишлади. Айни вақтда 1961-1964 йилларда Тошкент давлат театр ва рассомчилик институтида ҳамда Ҳамза номидаги Тошкент мусиқа билим юртида ўқитувчилик қилди. Консерваторияда 1964 йилдан буён ўқитувчи, катта ўқитувчи, 1972 йилдан доцент, 2003 йилдан профессор бўлиб 2012 йилга қадар мусиқа тарихи кафедрасида фаолият кўрсатди. Ўтган давр мобайнида у 80 дан ортиқ юқори малакали мусиқашуносларни тарбиялади.\nВ.З.Плунгян қуйидаги китоб ва мақолаларни ёзди: «Сулаймон Юдаков» (1979), «Проделки Майсары» (1992), «Тухтасин Гафурбеков» (ҳаммуаллиф) И.Г.Галушенко, 1997), Сулейман Юдаков в воспоминаниях современников. Штрихи к творческой биографии (Т., 2003), Педагогика – моя цивилизация (Педагогические записки историка и муз.критика) (Т., 2006), Соната моей жизни. (Т., 2009), Молодому поколению от историка музыки (Т., 2011) монографиялари, «Музыкальная критика в Узбекистане» (ҳаммуаллиф) (1984) очерки, “История музыки Средней Азии и Казахстана» том 1, ўқув қўлланмаси, «Музыкальная жизнь» 3, 4, 5 главы - соавтор (1995); сценарий телефильма «Один день в храме музыки» к 60 летию Ташгосконсерватории (1996),). Булардан ташқари турли тўпламларда, «Сов. музыка» журналида, «Ўзбекистон адабиёти ва санъати», «Правда Востока», «Ўзбекистон ўқитувчиси», «Халқ сўзи», «Тошкент оқшоми» каби газеталарда 100 дан ортиқ мақолалар, интервьюлар эълон қилинди. Бир қатор радио-эшиттиришлар ўтказди.


Юрт манфаатлари учун хизмат қилиш – олий ҳиммат | "Адолат" СДП\nЮрт манфаатлари учун хизмат қилиш – олий ҳиммат\nБугун мамлакатимизда олиб борилаётган кенг ислоҳотларни кўриб, шу юрт фуқароси сифатида кўнглим тоғдай ўсиб бораётганлигини ҳис қиламан. Ёшим улуғ бўлса-да, ёшариб бораётганлигимни дилдан туяман. Негаки, бу ҳар битта ижобий ўзгариш, янгиланишлар қалбимга қувонч бергани ҳолда жисм-у жонимни яйратади. Бу гапларни менга қанақадир унвон-у орденлар берилгани ёки юқори тоифаларда фаолият олиб бораётганим учун эмас, балки шу юртнинг бир фуқароси сифатида, Ватаннинг бир фарзанди сифатида айтаётирман.\nДарҳақиқат, эрталаб уйғониб атрофга боқсангиз, ҳаммаёқ янада жаннатмонанд касб этгандай гавдаланади нигоҳингизда. Ҳаво тоза ва сокин, осмон мусаффо, дарахтларда қушлар сайраган. Фарзанд-у набиралар эрта тонгдан ишга, ўқишга шошади. Лўнда қилиб айтганда, ҳаракат қилганнинг насибаси олчи! Юртимизда кўз тегмасин, барча неъматлар бисёр. Меҳнаткаш халқимизнинг дастурхонидан қишин-ёзин тўкинлик аримайди! Шу жиҳатларни кузата туриб, яратганга шукроналар келтираман. Ҳар бир ўтаётган кунимга ҳамдлар айтаман.\nСирдарё вилоят Болалар шифохонасида фаолият олиб бораётганимга қарийб 40 йил тўлмоқда. 1981 йилда Ўрта Осиё педиатрия институтини тамомлаганимдан сўнг вилоят болалар шифохонасида иш бошлаганман. Ўтган давр мобайнида, барча жабҳаларда ижобий ишлар кўрилаётгани каби тиббиёт соҳасида ҳам ишлар жадаллашди. Энг сўнгги замонавий турдаги тиббий техник асбоблар билан шифохоналар етарлича таъминланмоқда. Шунингдек, шифохоналар моддий-техник базасининг имкониятлари ҳам ортиб бормоқда. Дунё рақобати билан тенглашоладиган тиббий ускуналар инсон организмининг ҳар қандай касалликларининг олдини олишда ва даволашда қўл келмоқда. Тиббиёт ходимларининг малакасини ошириб бориш ҳам сифат жиҳатидан ўсмоқда. Ўзим хизмат қилаётган шифохона мисолида ҳам буларнинг яққол исботини кузатиш мумкин. Хусусан, яқинда пульмонология, неврология, кардиология, эрта ёшли патология ва хаста чақалоқлар бўлими замонавий тиббий асбоб-анжомлар билан таъминланди. Бу билан шифохонамиз янада чирой очиб, етарли қулайликларга эга бўлди. Бу ерга ташриф буюраётган беморлар яратилган шарт-шароитлардан мамнун эканлигини ифодалашмоқда.\nШунча йиллик тажрибамдан келиб чиқиб айтишим мумкинки, касбимнинг машаққатлари билан бирга, завқли томонлари ҳам бисёр. Масалан, бемор ҳолатда келиб, эшикдан соғлом чиқиб кетаётган боланинг ҳолати биз каби шифокорлар ҳис қиладиган энг тотли завқдир. Бу завқ чекилган барча машаққатларни унуттириб юборади. Шу касб ичра эл орасида қадр топаётганимдан ғурурланиб кетаман.\nКамтарона меҳнатларим давлатимиз томонидан эътироф этилиб, 2006 йил “Соғлом авлод учун” ва 2013 йил “Эл-юрт хурмати” орденлари билан тақдирландим. 2016 йил “Мустақиллигимизнинг 25 йиллиги” ҳамда 2017 йил “Конституциямизнинг 25 йиллиги” кўкрак нишонлари каминага берилди. Бу мукофотлар ҳар биримизнинг ютуғимиз, мен билан ҳамнафас яқинларим, дўст-биродарларимнинг ҳам ютуғидир. Инсон ҳаёти давомида билганларини ўргатиб, билмаганларини ўрганиб боради. Шу хусусда хулоса чиқарадиган бўлсак, ўтган ва кейинги фаолиятларимда мен ҳам устоз ҳамкасблардан билмаганларимни тажриба қилиб ўрганиб, бор билимларимни шогирдларга ўргата бордим. Бу билан халқимиз, юртимиз манфаатлари учун хизмат қилишнинг олий ҳиммат эканлигини шараф қилиб кўксимга қададим.\nСирдарё вилоят болалар кўп тармоқли


Расман Гонсало Игуаин «Челси» клубига ўтди (фото) - 24 Января 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Январь » 24 » Расман Гонсало Игуаин «Челси» клубига ўтди (фото)\nАргентиналик футболчи жорий мавсумнинг биринчи даврасини «Милан» таркибида ўтказди.\nЛондонликлар Игуаиннинг 6 ойлик ижараси учун 9 миллион евро тўлайди. «Челси» мавсум охирида ижара муддатини 18 миллион евро эвазига 2020 йилнинг ёзига қадар узайтириши ёки форвардни 36 миллионга сотиб олиши мумкин. Аргентиналик «кўклар» сафида 9-рақамда тўп тепади.\nГонсало Игуаин жорий мавсум А Серияда 15 та учрашувда майдонга тушиб, 6 та гол урди ва 1 та голга ассистентлик қилди.


KaNews - Сайлаў комиссияларының ис ҳәрекетлери (қарарлары) ўстинен шағым етиў хаққында ислерди журитиў тартиби\nСайлаў туўрысындағы нызам ҳүжжетлерин бузған айыпкер шахслар белгиленген тәртипте жуўапкер болады. Сайлаў күни ҳәм даўыс бериў басланыўынан бир күн алдын жәмәәтшилик пикири сораўлары нәтийжелерин, сайлаў нәтийжелери прогнозларын, өткерилип атырған сайлаў менен байланыслы басқа тексериўлерди жәриялаў, сонын менен бирге ғалаба хабар қураллары, сондай ақ, Интернет тармағына жайластырыўы қадаған етиледи.\nСайлаў комиссиясына мүрәжәт етиўи шәрт болған жагдайлар белгиленген болып, бул даўыс бериўши пуқаралар дизиминдеги кәте яки надурыслықларға байланыслы мүрәжәтлер болып есапланады. Участка сайлаў комиссиясы 24 саат ишинде бул мурәжәтти тексерип шыгыўы ҳәм қәте кемшиликлерди сапластырыўы ямаса мүрәжәт еткен шахсқа оның мүрәжәти не себептен тийкарсыз екенлигин түсиндирип бериўи шәрт. Мүрәжәт етиўши пуқара комиссия қарарынан наразы болса ҳәкимшилик судқа мүрәжат етиўи мүмкин.\nСайлаў комиссиялары қарарлары үстинен шағымлар кағыйда тийкаринда жуўапкер жайласқан аймақтағы ҳәкимшилик судларға бериледи. Орайлық сайлаў комиссиясы сондай ақ қоспа мәжилис қарарлары үстинен қарар қабыл етилгеннен кейин бес күн ишинде Өзбекстан Республикасы Олий судына шағым етиўи мүмкин.\nШахслардын бузылған ҳуқықлары қысқа мүддетлерде тиклеў арқалы, олардын Өзбекстан Республикасы Конституциясы менен кепиллигин тәминлеў мақсетинде, норматив ҳүжжетлеринде усы сыяқлы шағымларды көрип шығыў ушын ең қысқа мүддетлер белгиленген. Сайлаў комиссияларының ис-ҳәрекетлери (қарарлары) үстинен берилген шағым суд тәрепинен шағым берилген күннен баслап үш күннен кешиктирмей көрип шығылыўы, егер сайлаўға алты күннен кем ўақыт қалған болса, дәрҳәл көрип шығылыўы керек. Шағым суд тәрепинен арза бериўшини ҳәм сайлаў комиссиясының ўәкилин, сондай-ақ прокурорды, егер шағым арза бериўшиге емес, басқа пуқараға тийисли болса, сол шахстың қатнасында көрип шығылады. Бул шахслардың келмеўи исти көрип шығыўға тосқынлык қылмайды. Судтың Ҳал қылыў қарары шығарылыўы менен тийисли сайлаў комиссиясына ҳәм арза бериўшиге тапсырылады.\nНөкис районлар аралық ҳәкимшилик\nсуды судьясы Ж.Аймаганбетова


Тошкентда жаҳон чемпиони Мурод Хонтўраев қўлга...\n24.06.2018 19:36 0 5500\nТошкент шаҳрида аралаш курашнинг (ММА) оғир вазнли жангчиси Мурод Хонтураев тан жароҳати етказишда айбланиб, қўлга олинган. Бу ҳақда «UzNews» хабар тарқатди.\nУ 20 июнь куни тунда тан жароҳати, яъни кўкрак қисмига пичоқ билан зарба берилгани жароҳати билан Юнусобод туманидаги собиқ 17-шаҳар шифохонаси, ҳозирги 7-шифохонага ётқизилган. Эртаси куни спортчи Тошкент шаҳар ИИББ га олиб кетилган ва шу кунга қадар сўроқ қилинмоқда.\nНашрнинг ёзишича, «Хонтўраев иши» юзасидан яна бошқа шахслар ҳам ушланган.\n«Дарё» маълумотига кўра, Мурод Хонтўраев — жаҳон чемпиони, «Осиё айиғи» лақаби билан дунёга танилган. Айни пайтга қадар 11 та жанг ўтказиб, улардан 8 тасида (6 тасини нокаут билан) ғалаба қозонган.\nжаҳон чемпиони аралаш жанг Мурод Хонтураев


Ўзбекистон аэропортлари тендер асосида бошқарувга топширилади » Muzlik.uz - O‘zbekiston yangiliklari\nХорижий бошқарув компаниялари билан ҳамкорлик тендер асосида имзоланади, дея маълум қилди транспорт вазири Элёр Ғаниев 12 февраль куни бўлиб ўтган матбуот анжуманида. Эслатиб ўтамиз, «Новапорт Холдинг» ва Ўзбекистон ҳукумати 2019 йилнинг май ойи охирида Урганчда Самарқанд, Наманган ва Урганч аэропортларини модернизация қилиш ва ривожлантириш бўйича инвестицион лойиҳаларни амалга ошириш тўғрисида келишув имзолаган эди. Кейинроқ «Новапорт» ва Ўзбекистон музокаралари боши берк кўчага кириб қолгани хабар қилди: ҳукумат уларни инвестор сўрагани каби 30 йил муддатга топширишга тайёр эмаслиги маълум бўлиб қолди. «Бу жараён тендер асосида ўтказилади. Сиз тилга олган компания масаласида бизнинг позициямиз аниқ — бу тендер асосида аниқланади», — деди транспорт вазири журналистнинг «Новапорт» билан музокаралар атрофидаги вазият ҳақидаги саволига жавоб бераркан. "Газета.uz"да реклама Элёр Ғаниев Ўзбекистонда аэропортлар бўйича хорижий бошқарувчи компаниялар билан ҳамкорлик давлат-хусусий шерикчилик ёки концессия тамойиллари асосида амалга оширилишини маълум қилди. «Нима учун ҳозирда япон компаниялари ёки Россия компаниялари [аэропортларни] бошқариши ҳақида гапиришга эрта. Тендер кўрсатади», — дея қўшимча қилди вазир. Қайд этиш жоизки, «Новапорт» келишув доирасида Шанхай ҳамкорлик ташкилоти саммити ўтказилиши режалаштирилган 2022 йилга қадар Самарқанд аэропорти терминали ва учиш-қўниш йўлагини реконструкция қилиши белгиланган эди. Урганчда холдинг аэродром инфратузилмаларини модернизация қилиши, Наманганда эса йўловчи терминалини кенгайтириши керак эди.\nГермания ва Россия мутахассислари аэропортларни ривожлантириш устида иш олиб борадилар\nЎзбекистон бир қатор ИЭСларни хусусийлаштиради — Элёр Ғаниев


Олий таълим вазирлиги: талабалар учун вазирлик ўқув платформаларидан фойдаланиш бепул бўлди\n15:33 / 24.04.2020\nБарча ОТМнинг масофавий ўқитиш платформалари вазирликнинг dist.edu.uz ягона порталига бирлаштирилди.\nОлий таълим муассасаларининг масофавий таълим платформаларига ўтиш ягона портали орқали амалга оширилади. Бу эса ОТМ ўртасида ресурслардан ҳамкорликда фойдаланиш имконини берди.\nОлий ва ўрта махсус таълим вазирлиги хабарига кўра, ҳозирда ушбу платформага фойдаланувчилар томонидан бўлаётган кунлик мурожаатлар сони 50 мингдан ортиқни ташкил этмоқда. Бу платформанинг реал вақт режимидаги юкламаси ортишига олиб келган.\n“Ушбу муаммони бартараф этиш мақсадида платформа жойлаштирилган сервер қурилмаларининг техник имкониятлари кенгайтирилди ва интернет тезлиги икки баробарга оширилди. Айни вақтда платформанинг техник ҳолати бўйича барча муаммолар бартараф этилди.\nШунингдек, талабаларнинг бир қисми республиканинг чекка ҳудудларида яшашларини ҳисобга олиб, платформадан фойдаланиш жойлардаги симли ва мобиль интернет тезлигига ҳам боғлиқ бўлиб қолмоқда.\nТалабаларга қўшимча қулайлик яратиш мақсадида барча (GSM стандартидаги) мобиль алоқа операторлари томонидан ушбу платформадан фойдаланишда интернет трафиклари ҳисобланиши вақтинча тўхтатилди. Бу ушбу платформадан фойдаланиш мутлақо бепул эканлигини англатади”, - дейилади вазирлик хабарида.


Сўнгги йилларда қоғозлар ўрнини электрон ҳужжатлар тобора эгаллаб бормоқда. Мамлакатимиз ҳам бу борада илдам қадам ташламоқда. Ўзбекистон қонунчилигида эса мазкур йўналишда қатор ўзгаришлар юз берди.\nСолиқ кодексининг 222 моддасига киритилган ўзгартишларга мувофиқ, ҳозирда ҳисоб-фактураларни электрон ҳужжат кўринишида тайёрлашга расман рухсат берилган.\nБундан ташқари, “Бухгалтерия ҳисоби тўғрисида”ги янгиланган қонун электрон ҳисоб ҳужжатларини қоғозли муқобилига тенг ҳуқуқли этиб белгилайди ва уларга бир хил юридик куч беради.\nҚонунчиликдаги мазкур янгиликлар натижасида “Space Online Genesis” компанияси “Faktura.uz” ягона ахборот тизимини яратди. Ушбу тизим ўз мижозларига электрон ҳужжатларни тайёрлаш, қабул қилиш, юбориш ва етказиб бериш билан боғлиқ ўзига хос имкониятларни тақдим этади.\nНима учун “Faktura.uz”ни танлаш лозим?\n1. “Faktura.uz” ҳужжатларни чоп этишга сарфланаётган ресурсларни тежаб қолади.\n2. Шартнома ва ҳужжатларни етказиб бериш учун ортиқча вақт сарфланмайди. Қоғознинг рақамли версиясини юбориш бор-йўғи бир неча сония вақтни олади.\n3. Кўплаб муаммолар - ҳужжатнинг қоғоз варианти йўқолиб қолиши, ифлос бўлиши ёки шунчаки керакли манзилга етиб бормаслигини олди олинади.\n4. Электрон ҳужжатларни сақлаш мутлақо қулай: уларни сақлаш учун ижара ҳақи тўлаш шарт эмас, керакли ҳужжатни тезда белгиланган сервердан излаб топиш мумкин.\n5. Автоматлаштирилган тизимда ҳужжатлар билан боғлиқ барча операциялар (саралаш, ҳисоботлар ва бошқалар) бир лаҳзада амалга оширилади ва бу бухгалтерлардан ортиқча машаққат талаб этмайди.\n6. Имзоланган ҳужжатни қалбакилаштириб бўлмайди – ҳужжатга ўзгариш киритилса, имзога тўғри келмай қолади.\nКўп корхоналарнинг ҳозирги кунда ички иш юритиш жараёнлари электрон ахборот тизимлари асосида бажарилади, ҳисоботлар ва ишчи ҳужжат юриши ҳам электрон кўринишда. Фақатгина ташқи ҳамкорлар билан ҳар ой қайтариладиган ҳужжатбозлик ҳали ҳануз қоғозда, шахслар имзосини ва корхона муҳрини талаб этмоқда.\nҚолаверса, бу ҳужжатларни шаҳар ёки республика бўйлаб элтиб бериш ҳам ўзига яраша машаққат ва ноқулайликларни туғдиради. Электрон алоқа эса қоғозни тежашга олиб келади.\n“Faktura.uz” сервиси ҳудди электрон почтага ўхшаб қурилган. Фойдаланувчилар рўйхатдан ўтишади ва ўзларининг ҳамкорларига электрон файлни – шартнома, далолатнома, счет-фактура ёки бошқа кўринишдаги ҳужжатларни, хабарга илова қилиб, ҳужжатни имзолаб, қабул қилувчига юборишади. Тизимда ҳамкорни қидириш учун унинг солиқ тўловчи рақамини киритиш лозим бўлади.\nУшбу тизимдан 3000 дан зиёд такшилот ва муассалар, жумладан, мамлакатимиздаги барча тижорат банклари фойдаланиб келмоқда\nҲозирда “Faktura.uz” хизматидан фойдаланиш бўйича "Uzmobile" Миллий алоқа оператори, Ягона Умумреспублика Процессинг Маркази (Uzcard) ҳамда UPAY ва PayCom тўлов операторлари билан шартномалар имзоланган.\n“Faktura.uz”дан фойдаланишнинг яна бошқа кўплаб фойдали жиҳатлари ҳам мавжуд:\n• Uzcard корпоратив карталари тўлов квитанцияларининг электрон имзоли шаклини қабул қилиш йўлга қўйилди. Бу эса бухгалтерларнинг қоғоз тўлов чекларини йиғиш ва сақлаш каби ортиқча вазифалардан халос бўлишига имкон беради.\n• Тўлов қабул қилиш шахобчалари тўлов терминаллари ҳисоботларини ҳам “Faktura.uz” тизимидан олишлари мумкин.\n• 1С дастури билан ҳам интеграция ишлари амалга ошмоқда.\n“Faktura.uz” каби ахборот тизимларининг пайдо бўлиши иш жараёнида мутлақо янги, самарали модел пайдо бўлганидан дарак беради. У вақт, маблағ ва инсон ресурсларини тежаш ҳамда компания олдига қўйилган вазифаларни осон уддалашга яқиндан кўмаклашади.\nFaktura.uz Бухгалтерия электрон курьер


5 йил аввал 618 siyrat.uz\nПайғамбар соллаллоҳу алайҳи васаллам одамларга тайёргарлик кўриш ҳақида амр бердилар. У Зот бу ишни сир тутиш лозимлигини алоҳида таъкидладилар. Ҳотиб ибн Абу Балтаъа исмли киши Маккадан Мадинага ҳижрат қилиб келган эди. Бу саҳобий Бадр уруши иштирокчиларидан бўлган. Маккада унинг бола-чақаси ва мол-дунёси қолганди. Ўзи Қурайш қабиласидан бўлмай, уларга дўст тутинганлардан эди. Ўша пайтда Пайғамбар соллаллоҳу алайҳи васаллам: «Аллоҳим, бизнинг хабаримизни улардан беркитгин», деб дуо ҳам қилдилар. Ҳотиб ибн Абу Балтаъа эса Пайғамбар алайҳиссаломнинг ғазотни қасд қилганликлари ҳақида хат ёзиб, бир аёл киши орқали Қурайш қабиласига юборди. Аллоҳ таоло Пайғамбаримиз алайҳиссаломнинг дуоларини қабул айлаб, бунинг хабарини у Зотга билдирди. Пайғамбар алайҳиссалом Ҳазрати Али, Зубайр ибн Аввом ва Миқдодларни чақириб, «Тезда йўлга отланинглар, сизларга бир боғ дуч келади, у ердан бир аёлни топасизлар, унда хат бор. Ўша хатни олиб, қайтинглар», дедилар. Учовлон от чоптириб, боққа етиб бориб, аёл кишини топишди ва «Хатни чиқар!» дейишди. Аёл «Менда хат йўқ», деди. Шунда учовлон хатни қидириб бўлса ҳам топишларига ишора қилиб, «Ё хатни чиқарасан, ё кийимларингни ечасан!» дейишди. Ноилож қолган аёл хатни соч турмаклари орасидан чиқариб берди. Учовлари хатни олиб, Пайғамбар алайҳиссаломнинг ҳузурларига боришди. Қарашса, Ҳотибнинг мушрикларга ёзган хати экан. Пайғамбар алайҳиссалом: «Эй Ҳотиб, бу нима?» дедилар. Шунда Ҳотиб: «Илтимос, шошилманг, мен сизнинг ғолиб келишингизни яхши билардим. Мен Қурайш аъзоси эмасман, бошқа муҳожирларнинг Маккадаги қариндошларини ҳимоя қиладиган кишилари бор. Мен ҳам Маккадаги яқинларимни насабдан бўлмаса-да, бошқа бирор йўл билан ҳимоя қилиш йўлини ўйлаган эдим. Буни кофирлигим учун ёки диндан қайтиб, муртад бўлганим учун қилганим йўқ», деди. Пайғамбар алайҳиссалом «Тўғри айтдинг», деб уни кечирдилар. Ана ўшанда Аллоҳ «Мумтаҳана» сурасининг аввалги оятларини тушириб, бу масаладаги ўз ҳукмларини баён қилди: «Эй иймон келтирганлар! Агар Менинг йўлимда жиҳод қилиб ва розилигимни сўраб чиққан бўлсангиз, Менинг душманларимни ва ўзингизнинг душманларингизни валий тутманглар. Сизлар уларга дўстлик қиласизлар, улар эса сизларга келган ҳаққа батаҳқиқ куфр келтирдилар. Роббингиз бўлмиш Аллоҳга иймон келтирганингиз учун Расулни ва сизни ҳайдаб чиқарурлар. Сиз уларга дўстлик қилиб сир айтурсиз. Мен эса нимани махфий тутганингизнию нимани ошкор қилганингизни жуда яхши билурман. Сизлардан ким буни қилса, батаҳқиқ, тўғри йўлдан адашибди». Саккизинчи ҳижрий сананинг Рамазон ойида Расулуллоҳ соллаллоҳу алайҳи васаллам Мадинадан чиқиб, Макка томон йўл олдилар. У Зотнинг лашкарлари ўн минг кишидан иборат эди. У Зот юриб бориб, Марриз Заҳрон номли жойга тушдилар. Қурайш бўлаётган ишлардан бехабар эди. Аллоҳ таоло бу ҳақда унинг кўзини кўр, қулоғини кар қилиб қўйган эди. Йўлда Расулуллоҳ соллаллоҳу алайҳи васалламга амакиваччаси Абу Суфён ибн Ҳорис ибн Абдулмуттолиб дуч келган эди, у Зот ундан берган озорлари ва қилган ҳажвлари туфайли юзларини ўгириб олдилар. У бўлса бу ҳақда Ҳазрат Али розияллоҳу анҳуга шикоят қилди. Али унга Расулуллоҳ соллаллоҳу алайҳи васалламнинг юз томонларига ўтиб, у Зотга Юсуфнинг акалари Юсуфга айтган: «Аллоҳга қасамки, ҳақиқатан, Аллоҳ сени биздан устун қилди. Биз эса хатокорлардан бўлдик», деган гапларини айтишни ўргатди. У ўшандоқ қилди. Шунда Расулуллоҳ соллаллоҳу алайҳи васаллам унга қараб: «Бугунги кунда сизларни айблаш йўқ. Аллоҳ сизларни мағфират қилсин. У раҳмлиларнинг раҳмлироғидир», оятини тиловат қилдилар («Юсуф» сураси, 91–92-оятлар). Абу Суфён ибн Ҳорис ибн Абдулмуттолибнинг Исломи гўзал бўлди. У мусулмон бўлганидан кейин ҳаё қилиб, бирор марта ҳам Расулуллоҳ соллаллоҳу алайҳи васалламга бошини кўтариб қарамади.


04-07-2015 | 21:08\nZAMIN.UZ / Иқтисодиёт / 04 Июл 2015 года840\nМаълумки, Европадаги ривожланган йирик бу мамлакатда кейинги пайтда муқобил энергия манбааларидан фойдаланишга кенг эътибор қаратилаётган эди. Нимагадир кейинги йилларда расмийлар атом электростанциялари, газ электростанциялари фаолиятини тўхтатиб, кўмир билан ишловчи иссиқлик электр станцияларини қуришга киришиб кетди. Бу атроф-муҳитни муҳофаза қилиш фаолларида жиддий ташвиш уйғотмоқда. Чунки, расмий Берлин 2025-йилгача атмосферага углекислота газини чиқариш ҳажмини 40 фоизга камайтиришга ваъда қилган эди, деб ёзмоқда Sharh.uz. Германия 2025-йилга бориб қайта тикланувчи энергия манбаалари, масалан қуёш, шамол, ва сув асосида ҳосил қилинадиган электр энергия ишлаб чиқариш қувватини 147,4 гиговатгача етказишни ўз олдига мақсад қилиб қўйган. Соф энергетика асосида иш юритадиган Германия расмийлари шу тариқа захарли газлар чиқариш ҳажмини кескин камайтирмоқчи. Мамлакатда муқобил энергия манбалари билан шуғулланувчи ташкилотларга солиқ соҳасида имтиёз, қолаверса давлат томонидан субсидия берилади. Федерал статистика бошқармаси маълумотига кўра, ўтган йили Германия Россиядан сўнгги 9 йил ичида энг кўп 12,6 миллион тонна кўмир сотиб олган. Жаъми Россиядан 46 миллион тонна тошкўмир экспорт қилинди. Ҳозир ҳам Германияда 20 дан ортиқ кўмир билан ишловчи иссиқлик электростанциялари бунёд этилмоқда, янги лойиҳалар ишлаб чиқилмоқда.Тан олиш керак, табиий газ нархи ошиши туфайли кейинги пайтда кераксиз бўлиб қолган кўмир билан электр энергияси ҳосил қилиш кўпчилик учун маъқул тушмоқда. Австралия, Жанубий Африка Республикаси ва Колумбиядаги экспортга ихтисослашган кўмир компаниялари ишлаб чиқариш ҳажмини оширишга киришди. 2011 йилнинг 11 мартида Фукусима АЭСида юз берган фожиадан сўнг Германия парламенти - Бундестагидаги Яшиллар фракцияси босқичма босқич ядро энергетикасидан воз кечиш масаласини илгари сурди. Тўғри дастлаб 9 та эски АЭСлардаги 17 та энергоблок ишдан чиқарилди. Хуллас, 2022 - йилга бориб Германияда атом билан ишловчи бирорта станция қолмайди. Шуниси, ҳайратланарлики, АЭСлар у ёқда турсин, газ билан ишловчи иссиқлик электростанциялари ҳам тўхтатилмоқда.2016 йилнинг апрелидан бошлаб мамлакатдаги йирик Ий.Он Энергетика концерни ёпилмоқда. Европадаги энг йирик газ электростанцияси Бавариянинг Иршинг шаҳрида жойлашган. Уни қуриш учун салкам ярим миллиард евро маблағ сарфланган эди. Қайта тикланувчи энергия манбааларининг беқарорлиги туфайли мамлакатда кўмир асосида ишлайдиган станцияларга мурожаат қилишга мажбур бўлинмоқда. 2020 -йилга бориб кўмир асосида қуввати 3 гиговатга тенг қувватли станциялар қурилиши кўзда тутилмоқда. Хуллас, йиллар ўтиб иссиқлик станцияларида ҳосил қилинаётган энергиянинг 60 фоизи кўмир билан боғлиқ.Германия бир пайтлар ҳозир ҳам ёзнинг қуёшли кунлари ва шамолли кунлари орттириб қолинган электр энергияни қўшниларга ҳам сотмоқда. Масалан, Чехия доимий равишда немислардан электр энергия сотиб олади. Айримлар “Сименс” ва “Крупп” каби йирик немис компаниялари қўшни мамлакатларга бориб қайта тикланадиган энергия манбааларидан маҳсулот ишлаб чиқаришни йўлга қўйса бўлмайдими деган савол билан ҳам юзланмоқда. Европадагилар ҳозир икки ўт орасида қолган. Бу ҳолат албатта, 2011 - йилги Фукусимадаги воқеага бориб тақалади.Хулас, Венгрия, Финляндия, Чехия, Словакия, Болгария каби мамлакатлар қимматга тушувчи қайта тикланувчи манбаини ёки бўлмаса атроф-муҳитни ифлослантирадиган кўмир генерациясини танлаши керак. Буюк Британия 2013 - йилнинг кузида Франция ва Хитой компаниялари билан Хинкли бурунида қиймати 26 миллиард долларга тенг атом электростанциясини бунёд этиш бўйича шартнома имзолади. Мазкур иншоот 2023 - йилда фойдаланишга топширилади. Нефть ва газга бой Бирлашган Араб Амирликлари ва Саудия Арабистони ҳам кейинги пайтда қуёш электростанциясини қуриш-у, янги-янги АЭСларни бунёд этиш режасида эканлигини маълум қилган. 2011 йили Японияда юз берган кучли зилзила ва цунамидан сўнг кунчиқар юртдаги барча АЭСлар фаолияти тўхтатиб қўйилган эди, яъни, 48 та атом электростанциялардаги реакторлар.МАГАТЭ маълумотига кўра, ҳозир дунё миқёсида 438 та ишлаб турувчи атом реакторлари мавжуд. Бу дунё миқёсида ишлаб чиқарилаётган электр энергиянинг 11 фоизи демакдир. Хуллас, ҳозир 30 та мамлакатда атом электростанциясидан фойдаланилмоқда.Европада атроф-муҳит мусаффолигини таъминлашга зўр эътибор қаратилаётган бир пайтда айрим мамлакатларда бу Германия мисолида кўмирдан фойдаланиш масаласи кўпчиликни жиддий ташвишга солмоқда. Яна бир маълумот, 2019 - йилдан Европа Иттифоқида “Зеро Энежи” қурилиш стандарти жорий этилмоқда. Унга кўра, турар-жой қуришга рухсат олган ҳар бир шахс албатта ўз уйини электр энергия билан таъминловчи мухтор қурилмани қуриши шарт. Бундан ташқари Европа Иттифоқида аккумулятор ва водород кассеталарида ҳаракатланувчи автомобиллар ишлаб чиқаришга эътибор кучайтирилмоқда. Испания аллақачон бу саъйи-ҳаракатларни бошлаб юборган.Яна кўмир билан ишловчи иссиқлик электростанциялари фаолиятига қайтсак. Масалан, Бавариянинг Иршинг шаҳридаги Ий-Он компанияси йил давомида электр қуввати ишлаб чиқариш учун 500 миллион евро маблағ сарфлаган. Бу албатта, табиий газ шарофати. Германиянинг Цвиккау шаҳридаги кўмир билан ишловчи электростанция маъмурияти 1 милиард 200 миллион евро пул ишлатган. Шундан хулоса қилаверингки, ҳар ҳолда газ билан ишловчи электростанциялардан электр қуввати ҳосил қилиш анча арзон тушади.


Муҳаммад СОЛИҲга мактуб | МУҲАММАД СОЛИҲ\nПоделиться "Муҳаммад СОЛИҲга мактуб"\nМ.Солиҳ ва Д.Девис. (Тошкент, 1984)\nБу хатни Тошкентдан ёзяпман. Архивимдан бир эски варақа топдим. Уни кўриб ҳаяжонландим ва томчидан қутилиб ёмғирга, дўлга учраган Мустақиллигимизни эсладим. Яқин тарих саҳифаларини, сарғайган газеталарни варақлар экан, бизга бу имтиҳоннинг не сабабдан юборилганини мушоҳада қилишга уринаман…\nБугун Мустақиллик учун курашган ватан авлодлари тутқинда ва сургунда, муҳожиротда яшаяпти. Аммо улар четда туриб ҳам биздан кучлироқ ва иймони мустаҳкамроқ экани бизни севинтиради.\nБу ажойиб хат 1989 йил август ойида “Бирлик” халқ ҳаракати қошидаги Ўзбекистон ёшларининг эркин уюшмаси “Ахборот варақаси”нинг 3-сонида чоп этилган экан:\nМактубга ёшлар таҳририяти шундай изоҳ берибди:\n“Биз ўзимизга лоақал бирорта ўзбекча ҳарфли машинка топа олмай ўрисча ҳарфларда ёзиб, бунинг устига Ўзбекистонда яшаб туриб, жумҳуриятимизнинг давлат тили масаласини ҳал қилолмай юрган пайтимиз чет элликлар ўз ишларини ўзбекча компьютерларда битирса ажабланарлими? Бундан бир йилгина аввал “Ўзбекистонда давлат тили ўзбек тили бўлсин!” деган шиорни кўришса баъзиларнинг “қуёнчиғи” тутиб қоларди. Энди бўлса, бу шиорни айтавериб биз ҳам чарчадик. Сиз яхшиси америкалик олим Девин Девиснинг ўзбекистонлик дўсти Муҳаммад Солиҳга ўз шахсий компьютерида ўзбек тилида ёзган мактубини ўқиб кўринг. Ўзбекистондаги бирорта ўрис ёки ўзбек шундай ширин тилда, равон тилда гапира олармикан?”\nБиз ўз тилимизга эга бўлолмаётган бир пайтда амриқолик бир олим шоир Муҳаммад Солиҳга ўзбек тилида мактуб йўллабди. Марҳамат, азиз ўқувчи, бу хат мустақиллик ҳаракатининг 90- йиллари ҳақида оз бўлса-да, тасаввурингизни бойитиши мумкин.\n“Азиз дўстим Муҳаммад!\nСалом! Узоқ вақт мендан эшитмагансиз, ҳеч бир хат ҳам олмагансиз; шунинг учун узр айтмоқчиман. Афсуски, бу хат қисқача бўлади. Ленинградга бориб, эртага тонг билан бу ердан жўнайдиган дўстим орқали юбормоқчиман. Сиздан ҳам узоқ вақт бўлиб, ҳеч бир хат олмаганман, лекин Билл Вуд ва Билл Фирман орқали хабардор бўлиб қолдим. Балки энг яхшиси шундаки, газеталарда, журналларда, ҳатто телевизорда шеърингиз, бошқа ёзишларингиз ё Сиз ҳақингизда хабар кўра оламан. “New York Times” газетасида сўзларингизни ўқиб, дўстим деб соғиндим, қувондим. Сиз учун қувондим, сўзларингиз учун қувондим, ошкоралик учун қувондим, менга бахт деб санаб, Сиз билан танишиб дўстлашганим учун қувондим, Айниқса, бундан беш йил бурун, Ўзбекистонга келишим вақтида шароитларни эслаб қувондим. Албатта, хушёр бўлиб қувондим, балки Фарғона водийсида, ҳатто Хитойда яқинда бўлган ҳодисалар туфайлидан ташвишланяпман, лекин ҳар ҳолда янги шароитларни узайтириб, такомиллаштиришга интила олмоқчисиз деб умидим бор. Айниқса, бирор кишининг (отини унутган эканман, балки Қуруқжонли (“Правда Востока” газетаси ходими Ю.Кружилин назарда тутилмоқда – таҳр.) ё шунга ўхшаш фамилия) ёлғонли, алдоқли мақоласини ўқиганимда эски услубдаги ҳужум қайтиб келган экан (ё тўғриси, ҳалигача чиқарилмаган экан) деб безовта бўлдим. (Кружилинга – таҳр.) Жавобингизни ўқиганимда, жойим борми ё йўқми, хурсанд бўлиб қолдим, яшасин деб айтдим.\nМендан сўрасангиз, одатимча жуда банд бўлганман. Кечган йилда ёз ойларини Ҳиндистонда ўтказдим, турли шаҳарлардаги китобхоналарнинг форсча, арабча ва туркча қўлёзмалари билан тадқиқотлар қилдим. Яқинда Кубравий тариқати ҳақида бир мақолам босиб чиқарилди, лекин илмий ёзишим учун вақтим етарли эмас экан. Оиламда ҳаммаси тинч, қизимдан фақат хурсандлик билиб оламан.\nКрек Кеннеди ва Билл Вуд ва Билл Фирман билан танишганингиз билан жуда хурсандман; Сиз учун улардан ҳеч бир ташвиш, тинчсизлик келмаган экан деб умидворман, балки бу шароитларда шундай ташвиш мендан келган деб англайман, бундай зарарли дўст эканимни сезиб айбдор эканман. Менимча, алоқадор бўлмоқ яхшироқ, лекин безовталикнинг имконияти ҳам бор бўлса ҳам узр айтгим келди. Фикрингизча, Сиз томонга яна марта келишим билан ҳар қандай безовталикка учрайсиз ё учрайман?\nАраб ҳарфлар, расмий тил ва бошқа масалалар ҳақида баҳслар менга жуда қизиқарлидир; лекин менимча, фақат ҳарфларга қайта кўриш етарли бўлмайди. Шундай ҳарфларни яратган маданиятнинг маънавий, руҳий, ҳатто диний дунёсига яна марта, чуқурроққина қайта кўриш шарт экан. Бу “дунё” аждодингизнинг меросидан бир муҳим қисмидир. Менимча, аждодингизнинг бу қисмни қабул қилганларини “хурофот” ё “мажбурий” деб айбламоқ фақат катта хатогина эмас, ҳатто бошқа халқнинг иши экан. Бошқаси эса, келажак йилда, ёзда бизда Ўрта Осиёда экология масалалари ҳақида конференция ўтказилади; келишингиз мумкин бўлади, деб умиддамен. Расмий таклифнома почта орқали юборилади.\nМана компьютер билан ёзилган хат, кўра оляпсиз; менимча, мен ишлаб чиқарган ҳарфлар (ў, қ, ғ, ҳ) программа орқали тахминланган ҳарфлардан яхшироқ. Ўзбек тилини ёмон ёзишим учун кечирасиз, илтимос; янги компьютерим билан ёзилган бўлса ҳам, шундай механизм ўзбекча равонлигимга ёрдам бермайди! Техника яхши, лекин нотиқлигим ҳалигача яхши эмас; афсуски, компьютер тилимни бийрон эта олмайди.\nҚиладиган илтимосим шуки, мендан бошқа дўстларимга саломлар, яхши истакларимни етказсангиз; оилангизда тинчлик, омонат учун ҳаваскорман . Ва Сиздан яна бевосита хабар олиб, эшитгим келди; хат ёзиб туринг, дўстим. Ва Худо хоҳласа ё Сиз бизга ё биз Сизга келиш мумкин бўлади. Ҳар ҳолда Сизни унутмаганман, ҳозирги кунларда мендан ҳеч нарса Сизга керак бўлса ҳам унутмасман, буни яхши биласиз деб ёзаман; ва шунингдек, мени унутмагансиз деб ишониб, мени ёдингиздан чиқарманг деб илтимосим ҳам бор.\nСизни қучиб, Девин”.\nПрофессор Девин Девис, бугунда Американинг Индиана Штатидаги Блумингтон Университетида туркшуносликдан дарс беради.\nЎзбекистон ёшларининг эркин уюшмаси\n“Ахборот варақаси”нинг 1989 йил 3-сонидан\n← Муҳаммад Солиҳ шеърлари Озарбайжон туркчасида чоп этилди Кўнмаслик саодати, ҳижрат ва шеърият ҳақида →


Халқ Амударёнинг қаҳридан чўчимоқда\n27 май 2022, Тошкент вақти: 01:55\nЎзбекистон шимоли-ғарбида, Амударë бўйларидаги аҳоли қишнинг қаттиқ совуқлари келтириб чиқарган оқибатлардан қўрқиб яшамоқда. Қаҳратон қишда музлаб қолган Амударë одамлар кўзига хатар манбаи бўлиб кўринаётир.\nКунлар илигач, муз парчалари дарëда тўғон ҳосил қилиб, қирғоқдаги ҳудудлар сув тагида қолиши мумкин.\nХоразм вилояти ҳокимлиги вакили муз эриши оқибатида сув босиш хавфи борлигини яширмади.\n“Хавф-хатар бор. Амударë 30 сантиметрдан ортиқ музлаган. Дарëдан ҳозир ўтиб бўлмайди. Вилоят ҳокими сув тошқини хавфи олдини олишга қаратилган чоралар тўғрисида махсус қарор чиқарди”,- деди ҳокимлик вакили.\nХоразмлик ўлкашунос Комилжон Нуржон ваҳимага ўрин йўқлигини айтади.\n“Туямўйин сув омбори фожеа олдини олиш учун бизнинг кафолатимиз ва суянган тоғимиз. Мабодо муз у ерга тиқилиб қолганда ҳам туркман дўстларимиз бомбалар билан уни парчалаб юборади. Бу томонда бизнинг ҳарбий кучларимиз ҳам тайëргарлик кўриб турибди. Одамлар ўртасида ваҳима эмас, ишонч бор”,- деди К.Нуржон.\nМаҳаллий аҳоли “санг”, деб атайдиган муз парчаларидан ҳосил бўладиган тўғон сув тошқинларига сабаб бўлади. 1969 йилги қаттиқ совуқлардан кейин Амударë тошиб, Шоббоз шаҳри сув остида қолган эди.\n“Бу одамларнинг хотирасида муҳрланган,- дейди Комилжон Нуржон. - Ўша пайтда вилоятимиз раҳбарлари Амударёнинг Хоразм ҳудудидан ўтадиган қисмида кеча-кундуз жуда қаттиқ иш олиб бориб, барча кучларни ишга солгани оқибатида вилоятга ҳеч қандай зарар етмади. Ваҳоланки, нариги томондаги Беруний, Шоббоз, Чоржўй шаҳрининг бир қисмини сув босди. Бизда фақатгина Чолиш посëлкасининг бир қисмини сув босди. Лекин бу совуқнинг асорати одамлар хотирасида узоқ сақланиб қолди. Бу йилги совуқ ҳам ундан кам бўлмади. Лекин ҳозир хавф-хатарнинг олдини олиш ишлари яхши кетяпти”.\nКуни-кеча Амударё бўйидаги Лебоб вилоятига келган Туркманистон президенти Қурбонқули Бердимуҳаммедов ҳам 1969 йилдаги сув тошқинини эслади.\n“Ўшанда мен кичик бола эдим. Ўша кунлар даҳшати ëдимда. Сув тошиб, Чоржўйдаги қишлоқларга зиëн етган эди. Аммо биз бугун бунга йўл қўймаймиз. Фалокатнинг олдини оламиз”,- деди Қ.Бердимуҳаммедов.\nҚ.Бердимуҳаммедовнинг бу гаплари ТВдан айтилгунга қадар тошқин хавфи давлат сири сифатида яшириб келинган эди. “Озодлик”нинг Туркманистондаги мухбири сўзларига кўра, дарë бўйидаги аҳолига ҳужжатлар, зебу зийнатларни олиб, мамлакатнинг дарëдан узоқ қисмига кетиш буюрилган. Ахборотнинг йўқлиги одамлар кўнглидаги ваҳимани икки карра кўпайтирмоқда.\n1969 йилда ҳам шунақа ваҳима бўлганини хотирлади Комилжон Нуржон. Ўшанда ҳам одамлар Урганчни сув босади, деб Хевага ва бошқа туманларга кўчиб кетган.\nК.Нуржон 1969 йилги тошқин Хоразм воҳасидаги тарихий ёдгорликларга зарар етказганини, Манғит ва Қўнғирот қальалари сув остида қолганини эслатди.\nҚаҳратон қишдан бир амаллаб чиққан Хоразм аҳли эса энди баҳорги тошқиндан хавотир олмоқда. Амударëдан келаëтган бомба товушлари бу хавотирларга барҳам бермагандек.


Қашқадарёда “Ишбилармон аёл” кўрик-танловининг туман, шаҳар босқичлари бўлиб ўтди | O'zLiDeP\nҚашқадарёда “Ишбилармон аёл” кўрик-танловининг туман, шаҳар босқичлари бўлиб ўтди\nO`zLiDeP аёллар билан ишлаш бўлими томонидан ўтказиб келинаётган “Ишбилармон аёл” кўрик-танлови мамлакат иқтисодини юксалтириш, маҳаллий ишлаб чиқаришни замонавийлаштиришга муносиб ҳисса кўшиб келаётган хотин-қизларни кашф этмоқда. Ўтган йилларда танловда иштирок этиб, тадбиркорлик кўникмасини оширган юзлаб қашқадарёлик хотин-қизлар таниқли тадбиркор ва фермерлар сафидан ўрин олиб улгуришди.\nКўрик-танловнинг Яккабоғ туман босқичида ғолибликни қўлга киритган Шоира Ҳайдарова тадбиркорликни тикувчиликдан бошлаган. Икки шогирди билан маҳалладошларига кийим-кечак тикиб берар эди. Кейинчалик кредит эвазига тикув машиналари сотиб олиб, цех ташкил қилди, гўзаллик салонини ишга туширди. Новвойхона ва тўйхона очди. Савдо-сотиқни ҳам ривожлантириб, олган даромадини каттароқ лойиҳага сарфлаш мақсадида тинимсиз изланди. Банкдан молиявий кўмак олгач, вилоят марказида кардиология маркази ва маҳалласида мактабгача таълим муассасаси қурди.\nАйни пайтда унинг “Шоира Шукуровна” хусусий корхонасида 45 нафар ёш иш билан таъминланган. Танловда яккабоғлик ишбилармон аёллардан “Турдиев Достон Ғайратович” фермер хўжалиги раҳбари Гулшан Бердиева, тадбиркор қиз Моҳичеҳра Бахтиёрованинг фаолияти ҳам алоҳида эътироф этилди.\nБеллашув жараёнларида туман ва шаҳарларда миллий ҳунармандчилик, фермерлик ва маҳаллий ишлаб чиқаришни йўлга қўйишда жонбозлик кўрсатган, аҳолини иш билан таъминлашда барчага ибрат бўлаётган илғор ва ташаббускор хотин-қизлар саралаб олинаётир.\n“Ривож текстиль” оилавий корхонаси раҳбари Лобар Қурбоновага танловнинг Косон туман босқичида тенг келадиган рақиб топилмади. Унинг оилавий корхонаси 2009 йилда ташкил этилган бўлиб, буюртма асосида ишлар эди. Кейинчалик тадбиркор тикув машиналари харид қилиб, ҳунар ўргатиш маркази очди. Ўтган йил охирида “Yoshlar - kelajagimiz” Давлат дастури асосида банкдан 150 миллион сўм кредит олди. Хитойдан 37 та энг сўнгги русумдаги тикув машинаси келтириб, 60 га яқин миллий замонавий либослар ишлаб чиқаришни йўлга қўйди. Ҳозир 70 дан ортиқ турдаги маҳсулотларини Қозоғистон, Тожикистон ва Россия давлатларига экспорт қилиш бўйича шартномалар имзоланган.\nКосонда “Ҳурнисо чевар”га буюртма бермаган хотин-қизни топиш қийин. Ҳурнисо Очилова туманда биринчилардан бўлиб тикув цехи ташкил этган. Ўқув марказида ҳунар ўрганган юзлаб хотин-қизлар ҳозирда мустақил фаолият олиб бормоқда. Айни пайтда бу ерда 35 нафар аёл иш билан банд.\nҚамашилик Дилором Салаева ерга меҳр қўйган, тиниб-тинчимас аёллардан. “Дилором Эшқобиловна” фермер хўжалиги тасарруфида 119 гектар ер бўлиб, 14 гектар боғдаги мевали дарахтлар ҳосилга кирган. “Ишбилармон аёл” кўрик-танловининг туман босқичи 1-ўрин соҳибининг орзулари бисёр. 1,5 миллиард сўм сармоя олиб, маҳаллада мини-футбол майдончаси, хусусий мактабгача таълим муассасаси, автосервис ва тўйхона қурмоқчи. Лойиҳалари ҳаётга татбиқ этилгач, ишчилари сони 30дан ошади.\n–Корхонамиз 2016 йилда ташкил этилган, – дейди Қамаши туманидаги “Турсунов Муҳаммадали Тўлқинович” МЧЖ раиси Сожида Умарова. – Дастлаб 6 нафар хотин-қизни иш билан таъминлаган эдик. Сўнг 94 млн. сўм кредит олиб, Хитойда ишлаб чиқарилган 12 дона тикув машинасини келтириб ўрнатдик. Айни чоғда корхонамизда 30 дан ортиқ хотин-қиз меҳнат қиляпти.\nТанловда шунингдек, “Йилнинг мурувватли ишбилармон аёли”, “Қишлоқни ижтимоий ривожлантиришда фаоллик кўрсатган фермер аёл”, “Энг ёш, фаол тадбиркор аёл” номинациялари бўйича ҳам ғолиблар тақдирланди.\nАёллар қаноти Ёшлар қаноти Ишбилармон аёл


Андижон вилоятининг Андижон туманида участка нозирлари ва маҳалла фаоллари янги тузилган «Саховат ва кўмак» жамғармаси ҳисобига аҳолидан уйма-уй юриб пул йиғишмоқда.\nБу ҳақда «Элтуз»га Андижон тумани ҳокимлигида ишловчи, бироқ ўз исмини очиқлашни истамаган мулозим 29 апрель куни хабар берди.\nУнинг тасдиғига кўра, республика бўйича барча ташкилотларнинг раҳбар бўғинларига пул топширилсин, деган «команда» бўлган.\n«Рўйхат бўйича йиғиб, жойлардаги «Саховат ва кўмак» бўлимларига топширишмоқда», дея билдирди ҳокимликнинг исми сир қолишини сўраган мулозими.\n«Бу ишларнинг бошида Андижон вилоят ҳокими Шуҳрат Абдураҳмонов турибди. Аслида карантинда уйда ўтирибмиз. Ихтиёрий-мажбурий деб босим ўтказишяпти, исмимни ёзсангиз мени аниқ қаматишади», дея ёзғирди у.\nФарғона шаҳридаги газ таъминоти идорасининг «Элтуз» билан суҳбатлашган ишчиси ҳам бу хабарни тасдиқлади. Унинг сўзларига кўра, раҳбарият томонидан апрель ойи маошининг 25 фоизи чегириб қолиниб, жамғармага ўтказилган.\n«Элтуз»нинг Фарғона шаҳридан бўлган бошқа бир суҳбатдошига кўра, пул мажбурий-ихтиёрий тартибда, асосан, тадбиркорлардан йиғиляпти ва бу ишга МИБ ижрочилари ҳам жалб этилган.\n“Эрталаб МИБчи келувди. Ойлигимизнинг бир кунлигини ўша жамғармага ўтказвордик”, деди 29 апрель куни «Элтуз» билан боғланган фарғоналик тадбиркор.\n«Саховат ва кўмак» жамғармаси муҳтож оилаларга ёрдам бериш мақсадида Вазирлар Маҳкамасининг 22 апрелдаги қарори билан ташкил қилинган.\n«Жамғарма маблағлари карантин даврида ижтимоий ҳимояга муҳтож оилаларга, кўп фарзандли оилаларга, ногиронлиги бўлган шахсларга ва ёлғиз қарияларга, ўз даромадини йўқотган вақтинча ишсиз бўлган жисмоний шахсларга ёрдам бериш учун ишлатилади. Улар пул маблағлари, кундалик истеъмол товарлари, дори воситалари ва бошқа маҳсулотлар билан таъминланади», дейилган расмий хабарда.\nИкки кун олдин бўлиб ўтган йиғилишда президент Шавкат Мирзиёев тадбиркорлар муҳтож оилаларга ёрдам кўрсатсин, деб айтган эди. Ёрдам кўрсатган тадбиркорларга эса давлат турли имтиёзлар берилишини таъкидлаган.\ndata-title="«Саховат ва кўмак» жамғармаси учун уйма-уй юриб пул йиғишмоқда" data-description="<!-- wp:paragraph --> <p>Андижон вилоятининг Андижон туманида участка нозирлари ва маҳалла фаоллари янги тузилган «Саховат ва кўмак» жамғармаси ҳисобига аҳолидан ..." data-image="https://eltuz.com/wp-content/uploads/2020/04/rasm429694.jpg" data-url="https://eltuz.com/asosiy-mavzular/213826/" data-services="facebook,odnoklassniki,twitter,telegram" data-counter="ig">


Interfutbol.Uz | Порлашга шайланаётган юлдузча\nПорлашга шайланаётган юлдузча\n2019-08-17 05:19:00 378 0 Ahadxon\n9 май. «Олд Траффорд». Мавсум якунлари бўйича совринларни топшириш кечаси. Сўнгги йиллардаги энг муваффақиятсиз кампаниядан кейин қувонишга асос йўқ эди. Аммо бир соврин бор эдики, унинг соҳиби туфайли тадбирда кўп нарса ўзгариб кетди.\nМэйсон Гринвуд, «МЮ»нинг учта турли ёшлар жамоаларида 20та ўйин ўтказиб, 30та гол урган, Премьер-лигада бошланғич таркибида майдонга тушган «қизил иблислар»нинг энг ёш футболчиси мавсумнинг энг яхши ёш футболчисига аталган совринга эга бўлди. Райан Гиггз ва Маркус Рэшфорд мазкур мукофотнинг аввалги соҳиблари ҳисобланишарди. Гринвуд эса кумуш совринни «Инстаграм»даги саҳифасида намойиш этиш орқали бундай ютуқдан фахрланишини кўрсатди.\nГолливуд юлдузи Жулия Робертс томонидан қолдирилган изоҳни эса Гринвуд кутмагани аниқ. Маълум бўлишича, актрисанинг икки ўғли - 14 ёшли Финней ва 12 ёшли Генри «МЮ»нинг ёш футболчисига мухлислик қилишаркан. Қарсак чалиб турган учта «эможи» бор ўша изоҳ кўпчиликнинг эътиборини Гринвудга қаратди.\nКейинги бир неча ой мобайнида кузатилган воқеалардан кейин Мэйсоннинг саҳифасига обуна бўлганлар сони янада кўпайди. Унинг асосий жамоанинг бошланғич таркибидаги дебюти «Кардифф»га қарши кечган баҳсга тўғри келганди. Ўшанда «МЮ» 0:2 ҳисобида имкониятни бой берганига қарамай, Гринвуд майдонда ажойиб ўйин кўрсатганди. Ромелу Лукаку клубни тарк этди, Манчестердагилар унга ўринбосар топишни хоҳлашмаяпти, чоғи, демакки, барчаси Сульшер ва унинг Мэйсонга ишониш-ишонмаслигига боғлиқ. «Юнайтед»нинг бош мураббийи якшанба куни «Челси»га қарши баҳсда Гринвуднинг майдонга тушиш эҳтимоли борлиги ҳақида гапирганди. Аслида ҳам шундай бўлди, «МЮ»нинг йирик - 4:0 ҳисобидаги ғалабаси билан якунланган учрашувда ёш иқтидор соҳиби ёмон ўйнамади.\nУч ярим йил аввал Рэшфорд ўзига берилган имкониятдан унумли фойдаланганди, ҳозир эса Гринвуд Лукакунинг кетганидан фойдаланиб, худди шундай йўл қилмоқда. У мавсумолди ўйинларини ажойиб тарзда ўтказди, унинг «Интер» дарвозасига урган голи эса қойилмақом чиқди.\n«Юнайтед»дагиларнинг таъкидлашларича, жамоада анчадан буён ҳужумларни муносиб тарзда якунлайдиган бундай ҳужумчи бўлмаган, боз устига, у ҳар икки оёқда яхши ўйнайди. Баъзан у жарима зарбаларини ўнг, баъзида эса чап оёғида тепади. Бурчак тўплари ва пенальтини ҳам худди шу тарзда ижро этади. Сульшер уни 51 фоиз чапақай, 49 фоизга ўнгақай дейди.\nКаррингтонда «МЮ» академияси ўйинларидаги энг ёрқин вазиятларни намойиш этиш одат тусини олган, шу боис асосий жамоа футболчилари Гринвуд ҳақида етарлича тасаввурга эга бўлиб, унинг фаолиятини муҳокама қилишга улгуришганди. Рэшфорд ва Лингард баъзан ёшлар жамоаси машғулотларига ташриф буюриб, Мэйсоннинг ҳаракатларини кузатишган. Шунингдек, Майкл Кэррик ҳам - энди у ёш футболчининг иқтидори ривожланишида бош-қош бўлади.\nГринвуднинг асосий жамоа билан шуғуллангани ҳақида кўп гапирилди. Дастлабки машғулотларнинг бирида у барчани ҳайратга солди. Манбалардан бирининг хабар беришича, «у ҳар икки оёғини ишга солган ҳолда гол урган».\nАммо Мэйсонни қандайдир ўзига бино қўйган йигит деб ўйламанг. «Манчестер Юнайтед» футболчилари Пертадаги кечки ҳордиқ пайти овқатлангани кетишганида, Мэйсон Гринвуд меҳмонхонада қолди. Чунки у асосий таркиб азоси бўлиш учун ҳали ҳеч қандай каромат кўрсатмадим, деб ҳисоблайди.\nГринвуднинг айни пайт нимани ҳис қилаётганини Рэшфорддан яхшироқ тушунадиган киши бўлмаса керак. Рэшфорд, Лингард, Мактоминей кабиларнинг Мэйсон ва «Юнайтед» академиясининг бошқа вакиллари - Тахита Чонга, Анхел Гомес ҳамда Жеймс Гарнер сингари ёш авлод вакиллари ҳақида қайғуришаётгани Сульшер ва унинг ёрдамчиларини илҳомлантирди. Бунинг натижаси ўлароқ навқирон футболчилар ўзларини уйдагидек ҳис қилишмоқда. Кўпинча «МЮ» ўйинчилари ёш укаларидан маслаҳатларини аяшмайди, масалан, «дресс-код» ёки жамоа кун тартиби юзасидан тавсия беришади. Рэшфорд Гринвуд чалғимаслиги учун қўлидан келган барча ишни қилишга тайёр.\n«Юнайтед» Мэйсоннинг қонида бор. У болалигидан шу клубга ишқибозлик қилган. 2008 йили «қизил иблислар» томонидан қўлга киритилган Чемпионлар Лигаси кубогини кўтариб тушган суратини ҳамон сақлайди. Уэйн Рунига ҳавас қилиб улғайган.\nАлбатта, айни пайт «Юнайтед» Гринвудни ОАВ босимидан ҳимоя қилишга уринаётгани ва 30 йил аввал Сэр Алекс Фергюсоннинг Райан Гиггзни қандай асрагани ўртасида параллель боғлиқлик бор. Сульшер бу ҳақда оммага ҳам айтганди. Мавсумолди турне пайтида Гринвудни матбуот учун интервью бериладиган хонадан тезда олиб чиқиб кетишганини кўпчилик кўрди. Камида октябрга қадар клуб телеканали вакиллари ҳам унга яқинлашишмайди. Айнан шу ойда у 18 ёшга тўлади.\nМэйсон Уисбида улғайган, ота-онасининг исмлари - Эндрю ва Мелани. «Вествуд» деб номланувчи маҳаллий ёшлар жамоасида ўйнаган, кейинчалик турнирларнинг бирида «Юнайтед» скаутлари уни пайқаб қолиб, клубнинг Хаддерсфилддаги ривожлантириш марказига таклиф этишган.\nГринвуднинг дастлабки мураббийларидан бири бўлган Марк Сеньор шогирдининг ўйинларини ёдга оларкан, унинг машғулотларга 20 дақиқа эртароқ келгани, ёшлигидаёқ ҳар икки оёғида ажойиб зарбалар йўллаганини алоҳида эътироф этган. Шунингдек, унинг тезлиги ва техникаси ҳам юқори бўлган. Марк шундай деганди: «Унга бирор-бир трюк ёки шунга ўхшаш ҳаракатни кўрсатсангиз, дарҳол уни такрорларди».\nАйтишларича, Гринвуд бир сафар 13 ёшлилар ўртасида ўтказилган енгил атлетика мусобақасида қатнашиб, 100 метр масофани шу қадар тез босиб ўтганки, натижада ўз ёш гуруҳи учун рекорд қайд этган. Унинг тўнғич опаси Эштон ҳам спортчи, 400 метр масофага югуриш мусобақаларида қатнашади. Шахсий рекорди - 55,71 сония ва бу мамлакатда олтинчи кўрсаткич ҳисобланади.\nЭндрю ва Мелани фарзандларига камтарликни ўргатиш учун астойдил меҳнат қилишди - уринишлар самараси ҳозир кўриниб турибди. Гринвуднинг отаси, гарчи оила Манчестерга кўчиб ўтган бўлсада, ҳамон Йоркширда инженерлик қилмоқда.\nБоз устига, 18 ёшлилар жамоасида Гринвудга устозлик қилган Киран Маккеннанинг «МЮ» мураббийлар штабида ишлаётгани ҳам ёш йигитчага асқотди. Айнан Маккенна Мэйсоннинг асосий жамоага ўтишида муҳим роль ўйнаганди. Ҳозир ҳам у Гринвуд билан бир қаторда, Чонг, Гомес ҳамда Гарнерни машғулотлардан олдин бир четга чақириб, гаплашиб олишга одатланган.\nЁрдам, маслаҳатлар ва атрофдагиларнинг меҳрибонлиги Гринвуднинг ҳозирги ҳолатга келишига сабаб бўлди. Қолгани унинг ўзига боғлиқ. Ҳозирча Мэйсон тўғри йўлдан бормоқда.


Инсонларнинг энг суюклисини биласизми? — ЎЗБЕКИСТОН МУСУЛМОНЛАРИ ИДОРАСИ СИРДАРЁ ВИЛОЯТИ ВАКИЛЛИГИ\nДинимиз инсонларни одамларга яхшилик қилишга чақиради. Абдуллоҳ ибн Умар розияллоҳу анҳумодан ривоят қилинган ҳадисда Расулуллоҳ соллаллоҳу алайҳи васаллам: “Аллоҳ таолога инсонларнинг энг суюклиси одамларга энг кўп манфаат келтирувчисидир”, дедилар.\nДинимизда амаллар ҳажмига қаралмайди, амаллар эгасининг ниятига қаралади. Озгина амал билан буюк мукофотларни қўлга киритиш мумкин.\nБу борада Расулуллоҳ соллаллоҳу алайҳи васалламдан қуйидаги ҳадис ворид бўлган: «Яхшиликни бирортасини паст санама! Ҳатто биродарингга очиқ юз билан йўлиқишни ҳам». Ҳадисга эътибор берилса, инсонлар наздида яхшиликнинг энг оддий кўриниши бўлган очиқ чеҳраликни ҳам паст санамасдан ихлос билан қилиш кераклиги уқтирилмоқда.\nҲақиқий мўмин жамият дарди билан, атрофидаги одамларни ўйлаб яшайди. У қўлидан келгунича атрофдагиларга ёрдам қилади. Агар уларнинг бошига бирор кулфат тушса, худди ўзининг бошига тушгандек қайғуради. Нуъмон ибн Башир розияллоҳу анҳумодан ривоят қилинади, Расулуллоҳ соллаллоҳу алайҳи васаллам: «Мўминларнинг бир-бирларига меҳр-муҳаббат, раҳм-шавқат ва меҳрибонлигининг мисоли худди бир жасад кабики, унинг бирор аъзоси оғриса унинг қолган аъзолари унинг учун бедорлик ҳамда иситма ила безовта бўлишади», дедилар. Ушбу ҳадисда ҳам барча мўмин-мусулмонлар ҳар доим бир-бири билан ўзаро меҳр-шафқат ва ёрдамда бўлишлари ҳамда бирон бир мўмин-мусулмонга етган мусибатга худди ўзларига етгандек муносабат кўрсатишлари кераклиги баён қилинмоқда.\nДарҳақиқат, динимиз инсонларга манфаат етказиш, доим яхшилик қилишга чорлаган диндир. Динимиз худбинликни қоралайди. Мана бизнинг динимизнинг асл таълимоти. Бу қоида билан нафақат бир инсон, ёки бир жамият балки бутун олам ислоҳ бўлади, тараққий топади.\nСирдарё вилояти «Абу Ҳанифа»


Ўзбекистон ва Франция раҳбарлари табрик алмашди – Газета.uz\nЎзбекистон ва Франция раҳбарлари табрик алмашди\nШавкат Мирзиёев ва Франсуа Олланд Ўзбекистон ва Франция ўртасида дипломатик муносабатлар ўрнатилганининг 25 йиллиги билан бир-бирини табриклади.\nLotinchada 11 март 2017, 11:44 Сиёсат\nЎзбекистон ва Франция Республикаси ўртасида дипломатик муносабатлар ўрнатилганининг 25 йиллиги муносабати билан Ўзбекистон Президенти Шавкат Мирзиёевга Франция Президенти Франсуа Олланд табрик йўллади. Бу ҳақда Ўзбекистон ТИВ матбуот хизмати хабар қилди.\nУнда шундай дейилади: «Алоқалар ўрнатилганининг биринчи кунлариданоқ ҳамкорликнинг барча соҳаларида — ҳам сиёсий, ҳам иқтисодий ва маданий жабҳаларда мустаҳкамланганлигини қайд этиш бугун мени қувонтиради».\nФранция Президенти «ишонч ва ўзаро ҳурматга асосланган мамлакатларимиз ўртасида ўрнатилган шерикчиликнинг юқори даражаси кейинги ўн йилликлар давомида доимо ривожланиши"га умид билдирди.\nЎзбекистон Президенти Шавкат Мирзиёев Президент Франсуа Олланд номига йўллаган мактубида қайд этганидек «Франция Республикасининг 1992 йил январь ойида Ўзбекистон мустақиллигини биринчилардан тан олгани, шунингдек, унинг мустақил ривожланиши ва суверенитетини қатъий қўллаб-қувватлаганини биз алоҳида қадрлаймиз».\nДавлат раҳбари «Франция билан икки ва кўп томонлама кун тартибнинг барча масалалари бўйича, аввало сиёсий-дипломатик ва маданий-гуманитар соҳаларда самарали ва ўзаро манфаатли ҳамкорликни янада ривожлантириш, шунингдек, савдо, инвестиция ва юқори технологиялар, туризм, корхоналаримизда илғор корпоратив бошқарув методларини киритиш жабҳаларида аниқ дастурлар ва лойиҳаларни илгари суришга Ўзбекистон содиқ» эканлигини тасдиқлади.\nЎзбекистон Президенти «Ўзбекистон-Франция муносабатларини чуқурлаштириш ва унинг ўзаро ҳурмат, тенглик ва ишонч тамойилларига асосланган пойдеворини мустаҳкамлашга қаратилган қўшма фаолиятни бундан кейин ҳам давом эттириш"га ишонч билдирди.


АҚШ коинотга илк парвоз ҳақидаги хабарда СССР ва Юрий Гагарин номларини айтиб ўтмади - 13.04.2021, Sputnik Ўзбекистон\nТОШКЕНТ, 13 апр - Sputnik. АҚШ Давлат Департаменти Инсониятнинг коинотга илк парвозига 60 йил тўлиши муносабати билан Facebookда эълон қилинган постида СССР\nТОШКЕНТ, 13 апр - Sputnik. АҚШ Давлат Департаменти Инсониятнинг коинотга илк парвозига 60 йил тўлиши муносабати билан Facebookда эълон қилинган постида СССР ва Юрий Гагарин номларини айтиб ўтмади. Улар аниқ исм ва фактлар ўрнига шунчаки умумий гаплар билан чегараланишди. Ушбу постга бириктирилган расмда эса АҚШ байроғи акс этган скафандр кийган фазогир тасвирланган. Бундай “унутувчанлик” нафақат Facebook фойдаланувчиларини ва Россиянинг АҚШдаги элчихонасини ҳам норозилигига сабаб бўлди. Россиялик дипломатлар тарихий ҳақиқиатни яшириш - АҚШ Давлат департаменти учун одатий ҳолага айланиб бораётганини қайд этишди ва ушбу куннинг инсоният учун аҳамиятини яна бир бор эслатиб ўтишди.Биринчидан, БМТ Бош ассамблеяси томонидан 12 апрел инсониятнинг коинотга илк парвози амалга оширилган куни сифатида байрам қилиниши айнан Юрий Гагарин шарафига белгиланганини ва у 1961 йилда Ер шари атрофиди биринчи маротаба орбитал парвоз амалга оширганини айтиб ўтишди. Шунингдек дипломатлар президент Жон Кеннедининг Никита Хрущевга Юрий Гагарин парвози муносабати билан юборилган табрикномасини ҳам эсга солиб қўйишди. Ундан ташқари АҚШда Гагариннинг ҳайкали Вашингтон, Нью-Йорк, Чикаго, Кливленд, Хьюстон ва Колорадо-Спрингсда ўрнатилганини ҳам алоҳида қайд этишди.Қўшимча маълумот сифатид шуни келтириш мумкинки, АҚШ ҳам 1960 йилларда СССР коинотга биринчи одамни учириш пойгасида иштирок этган. Лекин уларнинг режаси бутунлай бошқача бўлган. Коинот - Ер сатҳидан 100 кмдан балан бўлган ҳудуд ҳисобланади. Шунинг учун АҚШ ракетада одамни ана шу баландликка олиб чиқиш ва парашютда океанга қўниши керак бўлган. Совет Иттифоқи бўлса ҳаммасини бутунлай бошқача режалаштирган. Ракета космик аппаратни Ер орбитасига олиб чиқади. Аппарат Биринчи космик тезликкача тезлаштирилади ва Ер шари атрофида тўлиқ айланиб чиқади. Шундан сўнг ерга соғ омон қўниши керак бўлган. Оқибатда, СССР режаси қанчалик мураккаб бўлмасин, улар буни уддалайди ва 1961 йилнинг 12 апрел куни Юрий Гагарин биринчи бўлиб коинотга парвоз қилади. АҚШ эса ўзининг “соддагина” парвозини 1961 йил 5 май куни амалга оширади. Астронавт Шепард Флоридадаги космодромдан 120 км баландга кўтарилиб Аталантик океанига парашютда тушади. Ана шунақа “америкача” космик парвоз. Агар ушбу парвоз Гагариндан олдин амалга оширилганда, америкаликлар Шепардни биринчи космонавт деб эълон қилиши муқаррар эди. Батафсил қуйида.\n11:26 13.04.2021 (янгиланди: 11:28 13.04.2021)\n© SputnikЮрий Гагарин Ташкенте\nРоссиялик дипломатлар тарихий ҳақиқиатни яшириш - АҚШ Давлат департаменти учун одатий ҳолага айланиб бораётганини қайд этишди.\nТОШКЕНТ, 13 апр - Sputnik. АҚШ Давлат Департаменти Инсониятнинг коинотга илк парвозига 60 йил тўлиши муносабати билан Facebookда эълон қилинган постида СССР ва Юрий Гагарин номларини айтиб ўтмади.\nУлар аниқ исм ва фактлар ўрнига шунчаки умумий гаплар билан чегараланишди. Ушбу постга бириктирилган расмда эса АҚШ байроғи акс этган скафандр кийган фазогир тасвирланган.\nБундай “унутувчанлик” нафақат Facebook фойдаланувчиларини ва Россиянинг АҚШдаги элчихонасини ҳам норозилигига сабаб бўлди.\nРоссиялик дипломатлар тарихий ҳақиқиатни яшириш - АҚШ Давлат департаменти учун одатий ҳолага айланиб бораётганини қайд этишди ва ушбу куннинг инсоният учун аҳамиятини яна бир бор эслатиб ўтишди.\nБиринчидан, БМТ Бош ассамблеяси томонидан 12 апрел инсониятнинг коинотга илк парвози амалга оширилган куни сифатида байрам қилиниши айнан Юрий Гагарин шарафига белгиланганини ва у 1961 йилда Ер шари атрофиди биринчи маротаба орбитал парвоз амалга оширганини айтиб ўтишди.\nШунингдек дипломатлар президент Жон Кеннедининг Никита Хрущевга Юрий Гагарин парвози муносабати билан юборилган табрикномасини ҳам эсга солиб қўйишди.\nУндан ташқари АҚШда Гагариннинг ҳайкали Вашингтон, Нью-Йорк, Чикаго, Кливленд, Хьюстон ва Колорадо-Спрингсда ўрнатилганини ҳам алоҳида қайд этишди.\nҚўшимча маълумот сифатид шуни келтириш мумкинки, АҚШ ҳам 1960 йилларда СССР коинотга биринчи одамни учириш пойгасида иштирок этган. Лекин уларнинг режаси бутунлай бошқача бўлган.\nКоинот - Ер сатҳидан 100 кмдан балан бўлган ҳудуд ҳисобланади. Шунинг учун АҚШ ракетада одамни ана шу баландликка олиб чиқиш ва парашютда океанга қўниши керак бўлган.\nСовет Иттифоқи бўлса ҳаммасини бутунлай бошқача режалаштирган. Ракета космик аппаратни Ер орбитасига олиб чиқади. Аппарат Биринчи космик тезликкача тезлаштирилади ва Ер шари атрофида тўлиқ айланиб чиқади. Шундан сўнг ерга соғ омон қўниши керак бўлган.\nОқибатда, СССР режаси қанчалик мураккаб бўлмасин, улар буни уддалайди ва 1961 йилнинг 12 апрел куни Юрий Гагарин биринчи бўлиб коинотга парвоз қилади.\nАҚШ эса ўзининг “соддагина” парвозини 1961 йил 5 май куни амалга оширади. Астронавт Шепард Флоридадаги космодромдан 120 км баландга кўтарилиб Аталантик океанига парашютда тушади.\nАна шунақа “америкача” космик парвоз. Агар ушбу парвоз Гагариндан олдин амалга оширилганда, америкаликлар Шепардни биринчи космонавт деб эълон қилиши муқаррар эди. Батафсил қуйида.


“Энг обод маҳалла” кўрик танлови бўлиб ўтди — Navoiy viloyati ekologiya va atrof muhitni muhofaza qilish boshqarmasi\n“Энг обод маҳалла” кўрик танлови бўлиб ўтди\nTahrir vaqti Дек 6, 2019\nЖорий йилнинг 5 декабр куни Фуқароларни ўзини-ўзи бошқариш органлари фаолиятини мувофиқлаштириш бўйича Навоий вилоят Кенгаши биносида вилоят Экология ва атроф муҳитни муҳофаза қилиш бошқармаси ҳамда Фуқароларни ўзини-ўзи бошқариш органлари фаолиятини мувофиқлаштириш бўйича Навоий вилоят Кенгаши билан ҳамкорликда “Энг обод маҳалла” кўрик танловининг вилоят босқичи бўлиб ўтди.\nВилоят Экология ва атроф муҳитни муҳофаза қилиш бошқармасининг ташабуси билан ўтказилган “Энг обод маҳалла” кўрик танловида вилоятдаги барча фуқароларни ўзини ўзи бошқариш органлари иштирок этди.\n“Энг обод маҳалла” кўрик-танловнинг мақсади экологик маданиятни маҳалладан бошлаш ғоясини илгари суриш, тозалик-ободлик тушунчасини фуқаролар ва фуқаролар ўзини-ўзи бошқариш органлари ўртасида кенг тарғиб этиш ва оммалаштириш, энг намунали обод маҳаллани аниқлаш ва муносиб рағбатлантиришдан иборат.\n— Ўзбекистон Республикасининг 1992 йил 9 декабрда қабул қилинган “Табиатни муҳофаза қилиш тўғрисида”ги Қонуни мазмун-моҳияти юзасидан тарғибот ишларини олиб бориш;\n— 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясида кўзда тутилган атроф табиий муҳит, аҳоли саломатлиги ва генофондига зиён етказадиган экологик муаммоларнинг олдини олиш йўналишида белгиланган вазифаларни изчил амалга ошириш;\n-Ўзбекистон Республикаси Президенти Ш.М.Мирзиёевнинг: “Энг муҳим масала – аҳолининг экологик маданиятини ошириш ҳақида жиддий бош қотиришимиз зарур. Албатта, бундай муаммоларни фақат маъмурий йўл билан ҳал этиб бўлмайди, бунга ёш авлод қалбида она табиатга меҳр-муҳаббат, унга даҳлдорлик ҳиссини тарбиялаш орқали эришиш мумкин”- деган эзгу ғояларини амалда қарор топширишга кўмаклашиш.\nКўрик танловда туман ва шаҳарлар фуқароларни ўзини ўзи бошқариш органларидан ҳужжатлар қабул қилинди ва иштирокчиларнинг тақдим этган ҳужжатлари очиқлик асосида кўриб чиқилди ва сараланади.\nЖумладан кўрик-танловга қуйидаги ҳужжатлар топширилди:\nМаҳалла фаолияти тўғрисида видеоролик (5-10 минутгача);\nМаҳалла фаолияти тўғрисида фотоальбом;\n3.Маҳаллада ўтказилган экологик тадбирлар;\n4.Маҳалладаги жамоатчилик инспекторларнинг туман (шаҳар )инспекторлари билан ҳамкорликда ишлаш жараёнлари тўғрисида маълумотлар тақдим этилиши шарт.\nКўрик-танловнинг ҳар бир босқичида экологлар, олимлар, ўқитувчилар, журналистлар ва бошқа мутахассислардан иборат Ҳакамлар ҳайъати иштирокчиларни ҳужжатларини баҳолашда одиллик, адолат ва шаффофлик принциплари асосида баҳолади.\nКўрик танлов ғолибларини вилоят Экология ва атроф муҳитни муҳофаза қилиш бошқармаси қиммат баҳо совғалар, диплом билан тақдирладилар.\nФуқаро мурожаатлари ўрганилди.\nОчиқ ҳаводаги очиқ мулоқот\nҲудудларда сайёр қабул ўтказилмоқда.\nЎзбекистонга хориждан 268 та электромобиллар импорт қилинди


Хитой президенти Тошкентга келади\n18 апрел 2021, Тошкент вақти: 14:18\nКузатувчилар¸ Марказий Осиëдаги нефт ва газни ўз қувурларига оқизиш¸ Хитойнинг минтақадаги асосий мақсади¸ деган фикрда.\nМарказий Осиëдаги ëнилғи заҳираларининг энг йирик харидори Хитой¸ минтақа ҳукуматларини ўз таъсир доирасига олиш учун АҚШ¸ Европа иттифоқи ва Россия билан беллашмоқда. Ху Цзинтаонинг Тошкентга сафари ана шу жараëннинг бир қисми сифатида кўрилмоқда.\nЖорий ҳафта Хитой Халқ Республикаси Президенти Ху Цзинтао Ўзбекистонга давлат ташрифи билан келади ва Тошкентда ўтказиладиган Шанхай ҳамкорлик ташкилоти саммитида қатнашади.\nЎзбекистон миллий ахборот агентлиги бунга оид тарқатган қисқа хабарда айтилишича, Ху Цзинтао 9-11 июн кунлари президент Ислом Каримов таклифига биноан, давлат ташрифи билан Ўзбекистонда бўлади¸ ҳамда 10-11 июн кунлари Тoшкентда ўтказилиши белгиланган Шанхай ҳамкорлик ташкилотининг навбатдаги саммитида иштирок этади.\n“Ташриф давомида Ўзбекистон-Хитой ҳамкорлигини кенгайтириш ва ривожлантириш, томонларни қизиқтирган ва халқаро аҳамиятга молик долзарб муаммолар муҳокама қилинади. Музокаралар якунида икки давлатнинг турли соҳалардаги ҳамкорликни ривожлантиришга қаратилган икки томонлама ҳужжатлар имзоланиши режалаштирилмоқда”, дейилади расмий хабарда.\nОқсарой матбуот хизмати Ўзбекистон ва Хитой раҳбарларининг музокаралар кун тартибидан қандай масалалар ўрин олгани ҳақида маълумот бермагани боис, айнан қайси соҳалардаги ҳамкорликни кенгайтириш ҳақида гап бораётганини фараз қилиш мумкин¸ холос.\nКейинги йилларда Хитой ҳукумати Марказий Осиё давлатлари билан ҳамкорликка алоҳида эътибор қаратмоқда. Пекиннинг Қозоғистонга мисли кўрилмаган 10 миллиард АҚШ долларидаги кредитни тақдим этгани, бундан ташқари қозоқ армиясини модернизация қилишда молиявий кўмак кўрсатаётгани, Қирғизистон ва Тожикистон иқтисодларига ҳам йирик сармояларни ётқизаётгани ёки ўтган йили 1800 километрлик Туркманистон-Хитой газ қувурининг ишга тушгани Хитойнинг минтақадаги ушбу давлатлар билан ҳамкорлиги кенгаяётганига мисол бўла олади.\nБундай ҳамкорлик кўлами фонида Хитойнинг Ўзбекистон билан иқтисодий ҳамкорлигини, йўқ деганда, камтар, деб айтиш мумкин. 2005 йил Андижон воқеаларидан кейин Хитой Ўзбекистонга 1¸5 миллиард АҚШ долларига яқин кредит ажратишини эълон қилган, лекин бу сармоялар доирасидаги кўп лойиҳалар ҳалигача амалга оширилганича йўқ.\nЙилига 30 миллиард куб метр газ ўтказиш кучига эга Туркманистон-Хитой газ қувури бир қисмининг Ўзбекистон орқали ўтиши ва Ўзбекнефтегазнинг Хитойга йилига 10 миллиард куб метр газ сотиш нияти борлигига қарамай ҳозирча ўзбек гази Хитой томон оқаётгани йўқ.\nРоссияда чиқадиган “Эксперт” журнали бош мухаррири ўринбосари Павел Биков Хитойнинг Марказий Осиёдаги манфаатлари икки йўналиш – табиий заҳиралар ва минтақадаги барқарорлик сақланиб қолишидан иборат эканини айтар экан, унинг Ўзбекистондаги нисбатан сустроқ фаоллигини бу мамлакатдаги режим хусусиятлари билан изоҳлайди.\n- Хитойни Ўрта Осиёда асосан иккита нарса қизиқтиради. Биринчиси¸ бу минтақа бой бўлган углеводородлар ва бошқа турдаги минерал хом-ашёларга бўлган таъмаси. Иккинчиси эса, Хитойнинг бу минтақа иложи борича барқарор бўлиб қолиши, яъни у ерда қандайдир можаролар чиқмаслиги ва режимлар ўзгармаслигидан манфаатдорлигидир. Ўзбекистон билан иқтисодий ҳамкорлик кўлами бошқа давлатларга қараганда сустроқ бўлишига Хитойнинг бу мамлакатга эҳтиёткорлик билан ёндашаётганида, деган фикрдан йироқдаман. Чунки Хитой тез фойда олиш мумкин бўлган жойда тез ҳаракат қилади, ҳаракат қилиш учун имконлар камроқ бўлган жойда, секинроқ ишлайди.\nМасалан¸ Қозоғистон билан ҳамкорлик ҳақида гапирадиган бўлсак, бу мамлакат ҳам табиий заҳираларга бой, ҳам Хитой учун кенг имкониятларни яратмоқда. Ёки Тожикистондаги лойиҳалар ҳақида гапирадиган бўлсак, у ерда ҳам хитойликлар учун яхши шароитлар яратилмоқда, яъни Хитойнинг Ўзбекистонга нисбатан эҳтиёткорлик билан ёндашаётганига оид фикрларда асос йўқ.\nТўғри минтақанинг бошқа мамлакатларига қараганда, Ўзбекистонда Хитой лойиҳаларининг барчаси амалга ошмай келмоқда, лекин буни таҳлил қилишда Ўзбекистоннинг минтақадаги энг ёпиқ мамлакатлардан бири экани, у ердаги ҳокимият тизими ўта қаттиққўл экани каби омилларни инобатга олиш керак. Масалан Қозоғистон ёки Тожикистонда келишиб олиш осонроқ бўлса, Ўзбекистонда бу жараён қийинроқ кечиши мумкин, дейди “Эксперт” журнали халқаро шарҳловчиси Биков.\nЖорий йилнинг январ ойида Хитой Ўзбекистондаги олтин конларини ўзлаштириш бўйича фаолият олиб борадиган Британиянинг “Oxus Gold” ширкати лойиҳаларидан бирида иштирок этиш эвазига 185 миллион АҚШ доллари миқдорида сармоя беришга тайёр эканини эълон қилди. Лекин ярим йилдан бери Ўзбекистон ҳукумати Хитойнинг Амантайтау олтин конларини ўзлаштириш ишларида иштирок этишига яшил чироқ бергани йўқ.\nЭд Портман “Oxus Gold” ширкатининг жамоатчилик билан алоқа қилиш бўйича вакили.\n- Ўзбекистон ҳукумати Хитойнинг “Oxus Gold” лойиҳасини молиялаштиришига розилик бериши керак, яъни улар хитойликларнинг бу лойиҳада иштирок этиши Ўзбекистон учун фойдали бўладими, йўқми, деган масалада бир тўхтамга келиши лозим, дер экан “Oxus Gold” вакили, бу жараён анча вақт талаб этиши ва Ўзбекистон ҳукумати бунда тўсиқ яратмаётганини алоҳида қайд этди.\nЎзбекистонлик таҳлилчи Малик Абдураззоқов Пекин-Тошкент иқтисодий ҳамкорлигининг унчалик ривожланмагани Хитойнинг Ўзбекистонга эмас, балки Ўзбекистоннинг Хитойга нисбатан эҳтиёткорлиги билан шартланган, деган фикрда.\n- Ўзбекистон Хитой билан ҳамкорлик кучайганидан бери эҳтиëткорлик билан қарайди. Чунки шунақа фикрлар борки¸ Хитойга йўл очиб берса¸ Ўзбекистон жамоатчилигида ҳам¸ Ўзбекистон ҳукумат доирасида ҳам Хитой иқтисодиëтни эгаллаб олиши мумкин ва Ўзбекистон назоратини йўқотиши мумкин¸ шахсан энергетика¸ кончилик соҳасини инобатга олганда. Шунинг учун Ўзбекистон томондан ҳам четлаштирилган Хитойнинг кириб келиши Марказий Осиëга бир томондан.\nИккинчи томондан¸ Хитойнинг Ўзбекистон ўрта-кичик бизнесига келмаслигининг сабаби Ўзбекистонда конвертация йўқлиги. Аммо биринчи муаммо Ўзбекистон бир томондан Хитой билан ҳамкорликка ҳаракат қилади ва ошкора қилади расмий даражада. Иккинчи томондан қараганда¸ Ўзбекистон ҳамкорликка эҳтиëткорлик билан қарайди. Чунки шунақа фикр борки Ўзбекистонда¸ шахсан Ўзбекистонда Хитой конларни эгаллаб олиши мумкин ва Хитой монополияси пайдо бўлиши мумкин. Бундай фикрларнинг тагида асослар бор. Чунки Марказий Осиë иқтисодиëти кўпгина сабабларга қараганда диверсификацияга учрамаган. Бу дегани фақатгина иккита-учта катта давлатларнинг иқтисодиëтига боғланиб қолган иқтисодиëт. Иккинчидан¸ Ўзбекистон ҳозиргача хом- ашë базаси бўлиб турибди¸ дейди ўзбекистонлик таҳлилчи.\nХу Цзинтао Тошкентга ташрифи чоғида 10-11 июн кунлари бўлиб ўтадиган ШҲТ саммитида ҳам иштирок этади.\nТузилганига қарийб 10 бўлган бу ташкилотнинг навбатдаги саммити ҳам декларатив характердаги ҳужжатларни қабул қилиш билан якунланади, дея башорат қилмоқда таҳлилчилар.\n- Албатта, бу каби ташкилотлар музокаралар учун хизмат қиладиган майдон ролини ўйнайди, лекин амалда уларни йўқ, деб ҳисобласа ҳам бўлади, дейди “Эксперт” журнали бош муҳаррири ўринбосари Павел Биков.\nЎзбекистонлик мустақил таҳлилчи Малик Абдураззоқов ШҲТ ўн йилдан бери ўз олдига қандай мақсад қўйганини аниқлаб олгани йўқ¸ деган фикрда.\n- Ташкилот амалиëти¸ йўқ амалиëти бу ерда афсуски. Чунки ташкилотнинг бошидаги мақсадлари қанақадир ноаниқ эди. 2004-2005 йилларда бу ерда многовекторли ташқи сиëсат¸ дейилди. Кўп полислик дейиларди¸ чунки Америка ëки Европа¸ мана ҳозир Хитой пайдо бўлди ва ҳоказо. Шунга қараб пайдо бўлган ташкилот эди. Кўп нарсани бўйнига олди. Афғонистон муаммоси мана. Афғонистон муаммосини ечиш учун жуда катта масъулият керак. Бу масъулиятга Марказий Осиë давлатлари¸ Хитой ҳам тайëр эмас.\nТашкилотда битта мақсад бўлиши керак. Бу Марказий Осиë билан боғлиқми¸ бу Марказий Осиëнинг глобал доираларидаги овозини кучайтиришми ë Афғонистон муаммосини ечишми¸ қайси мақсадлар бор бу ташкилотда? Фақатгина декларациялар эшитамиз¸ бўлди. Чунки қарс икки қўлдан чиқади¸ дегани битта томондан бўлаяпти бу ерда. Хитой¸ Россия. Бу етарли даражада эмас. Россиянинг битта ўзи бу муаммоларни ечишга кучи йўқ¸ имконияти йўқ¸ ресурслари етмайди. Айтиб ўтдим¸ Хитойни фақат энергетика муаммоси қизиқтиради ва албатта тинчлик¸ осойишталик Хитой учун ҳам зарур¸ лекин биринчи навбатда энергетика муаммоси¸ дейди Малик Абдураззоқов.


iPhone 12 тутаётган бўлсангиз ҳам, барибир iPhone 13 олиш учун 5 сабаб - Terabayt.Uz\nApple’нинг ўн учинчи авлод смартфонлари туркумига тўртта – iPhone 13 mini, iPhone 13, iPhone 13 Pro ҳамда iPhone 13 Pro Max моделлари кириши айтилмоқда. Мазкур айфонларнинг релиз санаси ва бозорга чиқиш кунлари ҳам маълум бўлган.\nЎҚИНГ: Мусулмонлар ва насронийлар учун олти ярим минг долларлик iPhone 13 Pro’лар тақдим этилди\nХўш, ўзи ҳар йилги янги iPhone олдинги йилдаги авлодидан озгина фарқланадиган бўлса, фалон пул сарфлаб iPhone 13 туркумидан янги смартфон олиш ўзини оқлайдими? Мутахассисларнинг фикрича – оқлайди ва бунинг асосий сабаблари қуйидагилардир:\nЯнгиланиш частотаси 120 герцлик зўр дисплей\nХабарларга кўра, базавий iPhone 13 бўлмаса-да, унинг илғор версияларида янги авлод LTPO-экранлар қўлланади. Мазкур турдаги дисплей кадр янгиланишнинг 0 дан то 120 герцгача адаптив (мослашувчан) частотасини қўллаб-қувватлайди. Бу эса аккумулятор қувватини тежашдан ташқари, видеолар равонлигини таъминлайди; айниқса, мобил ўйинларда бу жуда асқотади.\nЯнги дизайн: айфонингиз айнан 13-авлодга мансублиги яққол кўриниб туради\nЮқоридаги биринчм сабаб стандарт iPhone 13 моделига тегишли бўлмаса, иккинчи сабаб айнан шу базавий моделга тўғри келади. Чунки унинг дизайни бултурги iPhone 12 телефонидан яққол фарқланиб туради – бош камера модуллари диагонал шаклда жойлашган. Шу пайтгача айфонларда бунақа ечим қўлланмаган эди.\nЎҚИНГ: Samsung яна Apple’ни калака қилди: iPhone 12 Pro Max камерасига зарба! (иккита видео)\nБатареяси каттароқ, автономлиги узоқроқ\nЎн учинчи авлод айфонлардаги асосий жиҳат такомиллашган камералар ҳам, 120 герцлик дисплей ҳам, ҳаттоки магнит контактли қувватлаш технологияси ҳам эмас. iPhone 13’ларнинг айнан фойдаланувчилар учун энг муҳим томони – автоном ишлаш вақтининг оширилганидир.\nМазкур туркумдаги ҳар бир смартфоннинг аккумулятори қанча ток сиғимига эга эканлиги маълум бўлган – улар умуман айфонлар тарихида рекорд кўрсаткичга эга. Шу билан бирга, iPhone 13 туркумида қўлланаётган A15 Bionic процессорининг қувват тежамкорлиги ҳам айфонларнинг автономлигини оширишда муҳим ўрин тутади. Мазкур чипсет аккумулятор қувватини олдинги авлод – A14 процессорига нисбатан 15-20 фоизга кам сарфлайди.\nЎҚИНГ: DxOMark рейтингида арзон Redmi смартфони кучли бешликка кирди!\nСурат ва видеога янада зўр олади\niPhone 13 туркумида камера датчиклари катталашмоқда, бу дегани – улар ёруғликни янада кўпроқ қамраб олади. Натижада эса кундузи ҳам, тунда ҳам расмга тушириш ва видеога олиш сурати янада юқори бўлади.\nГарчи аксарият смартфонсозлар ҳатто ҳамёнбоп смартфонларига ҳам реверсив зарядлаш (смартфоннинг бошқа гаджетларга худди повербанк каби қувват узатиши) технологиясини татбиқ этаётган бўлсалар-да, Apple негадир бунга шошилмаяпти. Аммо бу йилги iPhone 13 туркуми вакилларина ушбу функция татбиқ этилишини айтишмоқда – бу эса энг янги айфонлардан бирини олиш учун зўр сабаб!\nЎҚИНГ: Замонавий смартфонларнинг энг кераксиз функциялари айтилди\n#Apple #Apple iPhone #Smartfon #Батарея #смартфон батареяси #смартфонлар #янги технологиялар #Apple iPhone 12 #Apple iPhone 13 #Apple iPhone 12 Pro #Apple iPhone 12 Pro Max #LTPO технологияси #Apple iPhone 12 mini #Apple iPhone 13 Pro Max #Apple iPhone 13 Pro #Apple iPhone 13 mini


Чимкентда ўзбекистонлик 11 фоҳиша ушланди\nКуни-кеча Жанубий Қозоғистоннинг Чимкент шаҳрида ўзбекистонлик 11 фоҳиша аёл ушланди. Қозоғистонда фаҳш ишлари билан шуғулланиш тақиқланмагани, ҳужжатлари жойида бўлгани учун улар озод этилиши мумкин.\nПолициянинг маълум қилишича, ўзбекистонлик фоҳишалар Чимкентнинг Ал-Фаробий туманида қўлга олинган. Улардан бири 20 ёшли Оксана шаҳарда икки йилдан буён фоҳишабозлик билан шуғулланган.\nОксананинг айтишича, эри билан ажрашгач, ёш боласи билан ота-онасининг уйига қайтиб борган. Оиласи катта бўлгани учун улар моддий томондан анча қийналган. Шундан кейин у Чимкентга келиб, фаҳш ишлари билан шуғулланишга мажбур бўлган.\nПолиция Қозоғистонга кириш қоидасини бузмагани, мамлакатда фаҳш ишлари билан шуғулланиш тақиқланагани сабабли ўзбекистонлик фоҳишалар озод этилиши мумкинлигини билдирмоқда. Бу эса улар яна эски “касби”ни давом эттираверишини англатади.\nРасмий маълумотларга кўра, сўнгги пайтларда ўзбек аёлларининг Қозоғистонга келиб фоҳишалик қилиш ҳолати кескин кўпайган. Мамлакатда фоҳишабозлик кенг ривожланаётгани асосий сабабларидан бири бундай “касб” учун жиноий жавобгарликнинг йўқлигидир. Бироқ Қозоғистонда бу иш билан шуғулланишга ҳам рухсат этилмаган.\nМаҳаллий кузатувчилардан бири Нурлан оға бу борада қонун қабул қилиш керак, деб ҳисоблайди. Унинг фикрича, мамлакатда фоҳишабозлик билан шуғулланишга чек қўйиш ёки унга рухсат бериладиган бўлса, махсус фаҳш уйлари ташкил этиш лозим.\nҚозоқ эркаклари фоҳишалар хизматидан кенг фойдаланаётгани бир қанча муаммолар келтириб чиқармоқда. Улар фоҳишалардан турли касалликларни юқтиряпти.\nРасмий маълумотларга кўра, йил бошидан буён биргина Олмаота шаҳрида фоҳишалик билан шуғулланувчи 18 аёлда ОИТС касаллиги аниқланган. Улар орасида ўзбекистонлик аёллар ҳам бор. Яқинда ўзбекистонлик 19 ёшли фоҳишада СПИД аниқланиб, у суд қарори билан Қозоғистондан депортация қилинган.\n“Сана сезим” нодавлат ташкилоти раҳбари Хадича Абишева “Озодлик” мухбири билан суҳбатда пул ишлаш илинжида Қозоғистонга келиб, траффик қурбони бўлаётган ўзбек аёлларининг тақдири аянчли эканини айтди. Бу аёллар ҳуқуқсиз, қул мисоли муносабатга кўниб яшашга мажбур қилиняпти.\nЖанубий Қозоғистон университети профессори Ботир Норбоев ўзбек қизларининг фоҳишалик қилаётгани миллат шаънига доғ бўлиб тушаётганини таъкидлади.\n“Яқинда бир қозоқ йигити билан айтишиб қолдик. У ўзбек аёлларининг 30-40 фоизи фоҳиша бўлиб кетганини айтди. Ўзбек бўлганим учун чидаб тура олмай, унга аччиқ гаплар гапирдим. У эса буни ўзи кўриб, одамлардан эшитаётганини айтди. Фактлар жуда ҳам кўп. Туркистондай таббаррук, зиёратгоҳ шаҳарда ҳам ўзбекистонлик аёллар фаҳш билан шуғулланадиган махсус жойлар бор экан. Бу биз ўзбек эркакларининг жуда ҳам ориятини келтиради. Бу шармандали, уятли ҳолат миллат шаънига ҳам доғ бўлиб тушяпти”, - дейди Б.Норбоев.


Бугун эрталаб Қобул аэропорти яқинида маҳаллий вақт билан 6:30да уч портлаш рўй берди.\n24 январ 2021, Тошкент вақти: 19:33\nЖароҳатланганлар йўқ. Афғонистондаги халқаро хавфсизлик кучлари қўмондонлиги вакилларининг маълум қилишларича, портлашлар оқибатида пойтахт аэропортига шикаст етмаган. Самалётлар қатнови давом этмоқда. Портлаш рўй берган жойда француз харбийлари текширув ишларини олиб бормоқдалар. Ҳозирча у ким тарафидан содир этилгани номаълум. Бундай ходиса пойтахт Қобулда сўнгги хафта давомида учинчи марта рўй бериши. Душанба куни "Интерконтиненталь" мехмонхонаси яқинида, бир кун ўтиб эса Бирлашган Миллатлар Ташкилоти ваколатхонасига қарашли ҳудудларнинг бирида портлашлар рўй берган эди.


Афғонистондаги зилзила Ўзбекистон, Ҳиндистон, Хитой ва Покистонда ҳам сезилди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Афғонистондаги зилзила Ўзбекистон, Ҳиндистон, Хитой ва Покистонда ҳам сезилди\t09:57, 11 апрель 2016\tТожикистон ва Афғонистон чегарасидаги 6,8 магнитудали зилзилани Покистон ҳамда Ҳиндистон шимолида ҳам ҳис этишди\nПокистонда зилзила магнитудаси пастроқ - 4,5 бўлсада бу ерда 6 киши ҳалок бўлди, 40 киши жабрланди, деб ёзади Euronews нашри. Зилзила даставвал Афғонистоннинг Хиндикушида қайд этилди. Зилзила ўчоғи 211 километр чуқурликда жойлашган. Ушбу мамлакатда қурбонлар борлиги ҳақида маълумотлар келиб тушмади.\nЕр ости силкинишлари Ҳиндистон ҳудудида ҳам қайд этилди, у ернинг баъзи ҳудудларида зилзила 5 дақиқа давом этди. Хавфсизлик мақсадида пойтахт метросида ҳаракат вақтинча тўхтатиб қўйилди.\nЗилзила Ўзбекистон ва Синьцзянь-Уйғур автономном округида ҳам сезилди.


Дам олиш кунлари илиқ об-ҳаво бўлиши кутилмоқда – Газета.uz\nLotinchada 17 сентябрь 2021, 12:38 Жамият\nБугун ва эртага республика ҳудуди бўйича қуёшли ва жуда илиқ об-ҳаво сақланиб туради. Кундуз кунлари ҳарорат +35…+37 даражагача кўтарилади. Бу ушбу кунлар меъёридан +2…+4 даражага юқори бўлади, дея хабар бермоқда Ўзгидромет.\nЎзбекистоннинг шимолий чекка ҳудудларига бугундан бошлаб Волга бўйи ҳудудларидан совуқ антициклон кириб келиши бошланади. Шанба кунига келиб, ҳаво ҳарорати +30…+33 даражагача, Устюртда +23…+26 даражагача пасаяди. Шимолда ва чўл ҳудудларида шамол тезлиги 15−20 м/с гача кучайиши кутилмоқда.\nЯкшанба кунидан бошлаб совуқ фронт кириб келишида қуруқ ва салқин ҳаво Ўзбекистоннинг барча ҳудудига тарқалади. Республика бўйича баъзи жойларда шамол тезлиги 15−20 м/с гача кучайиши мумкин. Ҳаво ҳарорати кундуз куни +32…+35 даражагача, Қорақалпоғистонда ва Хоразм вилоятида +22…+27 даражагача пасаяди.\nКейинги ҳафтанинг бошида совуқ антициклон таъсири кучаяди. Бутун ҳудудда ёғингарчиликсиз об-ҳаво сақланиб туради. Ҳаво ҳарорати барча жойларда иқлимий меъёрларгача пасаяди, кечалари ва эрталабки соатларда +10…+13 даражани, кундуз кунлари +26…+29 даражани ташкил этади.


Дунёнинг энг яхши аэропорти номи эълон қилинди\n14:07 / 18.10.2016\nSleeping in Airports ихтисослашган портали дунёнинг энг яхши аэропортини аниқлаш мақсадида турли мамлакатлар сайёҳлари орасида сўровнома ўтказди. Натижаларга кўра, ғолиб - Сингапурнинг Чанги аэропорти, деб эълон қилинди.\nМанбага кўра, сайёҳлар овоз бериш жараёнида аэропортнинг дам олиш ҳудудидаги қулайликлар, хизмат кўрсатиш даражаси, кўнгилочар иншоотлари ва овқатланиш жойларининг мавжудлиги, шунингдек хавфсизлик, тозалик каби жиҳатларига асосланишган.\nСайёҳлар ходимларининг хизмат кўрсатиши, бепул кинотеатр, кўплаб ресторанлар ва ҳамёнбоп нархдаги дўконлари билан танилган Чанги аэропортини юқори баҳолашди. Шунингдек улар аэропортда ҳақиқий боғларнинг мавжудлиги ва терминаллардан бирининг томидаги ҳовузни ҳам эътироф этиб ўтишган. Сўровнома иштирокчилари уни ҳатто кўнгилочар паркка қиёслашди.\nРейтингнинг иккинчи ўрнида Жанубий Кореянинг Сеул остидаги Инчхон аэропорти номи қайд этилди. Учликни Токиодаги Ханэда аэропорти якунлайди. Рўйхатнинг тўртинчи ва бешинчи поғоналарини Тайваннинг Таоюань ҳамда Мюнхеннинг Франца-Йозефа Штраус номли аэропорти эгаллади.\nЎнликдан шунингдек Япониянинг Осака шаҳри яқинидаги Кансай аэропорти, Ванкувер ва Хельсинки-Вантаа халқаро аэропортлари ҳамда Таллиндаги Леннарт Мери номидаги аэропорт ўрин олган. Энг яхши аэропортлар ўнлигига Цюрих аэропорти якун ясайди.\nрейтинг сайёҳлар сўровнома аэропортлар


Бош сахифа > Янгиликлар > МАКТАБ ТАЪЛИМИ – КЕЛАЖАГИМИЗ ПОЙДЕВОРИ\nҲар жиҳатдан етук, интеллектуал ривожланган, билимли ва тафаккур олами кенг ёшларни тарбиялаш педагог ходимларнинг асосий мақсади саналади. “Таълим тўғрисида”ги Қонун ва Кадрлар тайёрлаш миллий дастури ушбу олий мақсадларни амалга оширишда асосий дастуруламал бўлиб хизмат қилмоқда. Мустақиллик йилларида Навоий шаҳрида ҳам бу борада кўплаб хайрли ишлар қилинди.\nЯнгидан янги таълим муассасалари, спорт ҳамда болалар мусиқа ва санъат мактаблари бунёд этилди. Уларнинг моддий-техника базаси ҳар жиҳатдан мустаҳкамланиб, замонавий ўқув жиҳозлари билан таъминланди. Айни пайтда шаҳар халқ таълими муассасалари фаолиятини методик таъминлаш ва ташкил этиш бўлими тасарруфидаги 12 та умумтаълим мактаби ва 5 та давлат ихтисослаштирилган умумтаълим мактабларида 1400 дан ортиқ педагоглар ўқувчи-ёшларга замон талаблари асосида таълим-тарбия бериб келишмоқда.\nДарҳақиқат, кейинги йилларда таълим-тарбия мазмуни тубдан янгиланиб, амалиётга ўқитишнинг янги ва замонавий услублари жорий этилди. Ўтказилаётган кўрик-танловлар, мусобақа ҳамда беллашувлар ўқитувчилар меҳнатини рағбатлантиришда, ўқувчиларнинг ижодий қобилияти ва иқтидорларини қўллаб-қувватлашда муҳим ўрин тутаётир. Жумладан, “Йилнинг энг яхши фан ўқитувчиси”, “Йилнинг энг яхши мактаб директори”, “Йилнинг энг яхши маънавий-маърифий ишлар бўйича директор ўринбосари”, “Маҳоратли ёш педагог” танловлари, ўқувчилар ўртасида фан олимпиадалари, Билимлар беллашуви, “Ҳуқуқ билимдонлари”, “Инглиз тили билимдонлари” кўрик-танловлари шундай мақсадларда ташкил этиб келинаяпти.\nЎтган йили “Йилнинг энг яхши фан ўқитувчиси” кўрик-танловининг вилоят босқичида 3 нафар, республика босқичида 1 нафар ўқитувчи 1-ўринни қўлга киритди. Шаҳримиз мактаблари нафақат таълим-тарбия борасидаги ютуқлари, шу билан бирга кўркам ва озодалиги билан ҳам бошқа мактабларга намуна бўлиб келмоқда. Буни 2013 йил “Йилнинг энг обод таълим муассасаси” танловининг республика босқичида 1-давлат ихтисослаштирилган умумтаълим мактаби, 2014 йилда эса 11-давлат ихтисослаштирилган умумтаълим мактаби ва 30-МТМ фахрли 1-ўринни қўлга киритганида ҳам яққол кўришимиз мумкин.\nБугунги ёшларимизнинг чет тилини ўрганишга бўлган интилиш ва қизиқишлари кучли. Шу боис мактабларда инглиз тили дарсларининг янги ахборот-коммуникация технологиялари асосида, юқори савияда ўтилишига катта эътибор қаратяпмиз.\nМактабларда “Устоз-шогирд” анъанасига биноан ёш ўқитувчилар тажрибали мураббийларга бириктирилиб, улардан педагогик маҳорат ва малакани, дарс ўтишнинг янги методларини ўрганишмоқда. Турли фанлар бўйича Билимлар беллашувининг вилоят босқичида 14 нафар, республика босқичида 3 нафар ўқувчимиз фахрли 1-ўринга сазовор бўлгани биз, педагог ходимларни янада фараҳбахш мақсадлар сари руҳлантирди.\nҲа, мактаб нафақат таълим ўчоғи, шу билан бирга тарбия маскани ҳамдир. У ерда тузилган “Оила – маҳалла – таълим муассасаси” жамоатчилик Кенгаши доимий тарзда ота-оналар, маҳалла фаоллари иштирокида ўқувчиларнинг ахлоқий тарбияси, уларнинг бўш вақтларини мазмунли ўтказишга қаратилган тарғибот тадбирларини олиб боришмоқда. Мактабларда ҳафтанинг ҳар бир куни алоҳида номланиб, алоҳида ишлаб чиқилган чора-тадбирлар режаси асосида ишлар олиб борилаётгани ўз самарасини бермоқда.\nЖорий ўқув йилида шаҳримиз мактабларининг 1-синфига 2700 нафар ўқувчи қабул қилинди. Давлат ихтисослаштирилган умумтаълим мактабларида ихтисослаштирилган синфлар ташкил этилиб, уларда фанлар чуқурлаштириб ўқитилаётгани натижасида билимли, заковатли ёшлар сафи тобора кенгаймоқда. Ўқувчиларнинг мустақил ижодий фикрлашини, фанларга бўлган қизиқишини янада ошириш мақсадида ўқитувчилар “Ўрган – ўргат”, “Дарс – муқаддас” тавсиялари асосидаги замонавий ҳамда ўз фанлари бўйича интеграциялашган дарсларни ташкил этмоқда. Ўтган ўқув йилида вилоятда 53 нафар ва республика миқёсида 2 нафар ўқитувчимизнинг илғор иш тажрибалари оммалаштирилгани эса педагог ходимларимизнинг интилишу изланишлари бесамар кетмаётганидан далолатдир.\nМухтасар қилиб айтганда, азалдан билимлар қасри бўлган мактаблар қутлуғ даргоҳ саналган. Энг асосийси, унда келажагимизнинг мустаҳкам пойдеворлари қўйилади. Шуни фахр билан айтиш мумкинки, истиқлол йилларида мактабларимиз ана шундай юксалиш пиллапояларидан дадил қадам ташлади ва у бахтиёр ўғил-қизларимизнинг энг севимли даргоҳига айланди.\nДиляра ТУХФАТУЛЛИНА, шаҳар халқ таълими муассасалари\nфаолиятини методик таъминлаш ва ташкил этиш бўлими мудири.\nКўрилганлар сони: 6733


Рустам Рахимов: «Ўзимиз яратган технологияларни келгусида ўзимизга сотишларини истамайман» | Dunyo News | Дунё янгиликлари. Ўзбекистон ва дунёдаги барча янгиликлар. Сўнги хабарлар. Сўнги янгиликлар\nРустам Рахимов: «Ўзимиз яратган технологияларни келгусида ўзимизга сотишларини истамайман»\nРустам Рахимов: «Ўзимиз яратган технолог...\n23:04 / 06 Apr\nБарча қийинчиликларга қарамасдан, Ўзбекистон илм-фани жаҳон миқёсидаги ишланмаларга эга. Бироқ принципиал янги, ҳақиқатдан ҳам инновацион ишланмалар – улкан меҳнат бўлиб, уни тушунадиганлар ва қила оладиганлар кам. Шунга қарамасдан, олимлар секин бўлса-да, ўз ишланмаларини амалиётга илгари суришмоқда.\nСуҳбатдошимиз – техника фандари доктори, Ўзбекистон Фанлар академияси “Физика-Қуёш” илмий ишлаб чиқариш бирлашмаси Материалшунослик институтининг нанотузилмали материаллар ва уларнинг асосидаги қурилмалар лабораториясининг мудири Рустам Рахимов*.\nAnhor.uz: Рустам Хакимович, COVID-19 чекинишни истамаяпти. Сиз муаллифи бўлган коронавируснинг олдини олувчи ва уни даволовчи инфрақизил нурланиш қурилмалари билан боғлиқ вазият бугун қандай аҳволда?\nРустам Рахимов: Соғлиқни сақлаш вазирлигининг илтимоси бўйича лабораториямиз турли илмий-тадқиқот институтларига, Тиббиёт академиясининг факультетлари ва лабораторияларига қирқта қурилмани етказиб берди. Мендаги маълумотларга кўра, айни пайтда биз таклиф қилган коронавирусни импульсли инфрақизил нурланиш ёрдамида даволаш методининг самарадорлиги диққат билан ўрганилмоқда. Биз натижани кутяпмиз.\nAnhor.uz: Энергия самарадорлиги – дунёдаги ўткир муаммо ҳисобланади. Интернетда Жиззах вилоятида сиз яратган технология бўйича композит полиэтилен плёнка ишлаб чиқарилаётгани ҳақида маълумот пайдо бўлди, у энергия истеъмолини қисқартирар экан. Шу ишланма ҳақида гапириб берсангиз.\nРустам Рахимов: Лабораториямиз «Жиззахпластмасса» АЖ билан ҳамкорликда махсус керамика қўшилган композит полиэтилен плёнкани кенг жорий этиш устида ишламоқда. Лаборатория томонидан ишлаб чиқилган плёнка ташқарида минус 15 даража бўлганида ҳам иситиш тизимисиз Цельсий бўйича плюс 5 даража ҳароратни ушлаб тура олади. Агар ҳаво совуқроқ бўлса, иссиқхонани енгил иситиш мумкин. Бироқ шунга қарамасдан ёнилғи бир неча баравар тежалади. Ёзда, бизнинг жазирама иссиқда, ҳарорат Цельсий бўйича 34-36 даражадан юқори кўтарилмайди.\nДала синовлари 2015-2016 йилларда Фарғона вилоятидаги «Водий ниҳол умиди» иссиқхона фермер хўжалигида, радиуси 2.5 м ва узунлиги 60 м бўлган ёйсимон металл каркасли ҳар бири 300 м2 майдондан иборат иккита участкада ўтказилганди. Тегишли тайёргарлик ишларидан кейин каркаслар плёнка билан икки қават қилиб, қалинлиги 10 см ҳаво бўшлиғини қолдирган ҳолда қопланди.\nПомидор кўчатини 2015 йил 15 мартда экдик. 27 мартда тунда кучли довул бўлди, шамол тезлиги сониясига 20-25 м ни ташкил қилди, об-ҳаво ёмонлашди, аёз пайдо бўлди. Плёнка икки томонидан (5 ва 15 метр) маҳкамлагичлари билан бирга узилиб кетди. Плёнкани фақат биргина ён томондан маҳкамлашга улгурдик, иккинчи ён томони очиқ осмон остида қолди, чунки 31 март куни 40 см қалинликда қор ёғди, тунда ҳарорат -8 даражагача тушиб кетди. 1 апрель куни кундузи ҳам шундай аёзли кун бўлди. 2 апрель куни эрталаб композит плёнка остида қолган кўчатлар тўлиқ сақланиб қолган қолганини кўрдик, ҳолбуки у иситилмаганди – газ ўчирилганди. Бу композит плёнканинг иссиқни сақлаш бўйича жиддий синови бўлди.\nБир вақтнинг ўзида ёнимизда жойлашган иссиқхонада шиша ва полиэтилен плёнкадан иборат икки қаватли қоплама остида, бунинг устига яна қисман қўшимча иситиш билан кўчатларнинг 50% га яқини йўқотилганди.\nБундай композит плёнкани қўллаш совуқ пайтда нафақат ҳароратни кўтариш, балки иссиқ пайтда уни камайтириш имконини ҳам беради. Бундан ташқари, ўсимликларнинг касалликларга чидамлилиги ошади, ҳосилдорлик 50% дан кўпга ўсади. Масалан, Исроилнинг ELPIDO навига мансуб помидорлар ҳосили бизнинг композит плёнкамиз остида ҳар бир кўчатдан ўртача 6-8 кг ни ташкил қилди, штатли шиша остида ўсган кўчатлардан эса фермерлар кўпи билан 4 кг помидор олди.\nКомпозитнинг ишлаш механизми қуйидагича: функционал керамика инфрақизил нурланишни импульсли режимда ишлаб чиқаради. Импульсдаги энергия зичлиги ўртача қийматдан бир неча баравар ошиши мумкинлигини ҳисобга оладиган бўлсак, унда тупроқнинг исиш чуқурлиги мутаносиб равишда деярли худди шунча бараварга ошади.\nЮқорида айтилганларни инобатга олган ҳолда, ушбу композитдан фойдаланиб, дашт ва чўл ерларини ўзлаштириш ғояси туғилди. Бунинг устига Кимё-технология университетида фаолият кўрсатувчи академик Абдулахат Туробович Жалилов томонидан тупроқда намликни ўз массасидан 300 баравар кўпроқ миқдорда ушлаб турувчи унча қиммат бўлмаган махсус гель ишлаб чиқилган. Биз биргаликда ўтказган дастлабки тадқиқотлар ушбу муаммони ҳал қилиш реал эканини кўрсатди.\nAnhor.uz: Лаборатория ходимлари қандай янги материаллар билан ишламоқда? Бу йўналишда бирор қизиқарли ишланмалар борми?\nРустам Рахимов: Ходимларимиз карбонли композит (кўмир пластик) олиш ва уни пайвандлаш технологияси устида ишламоқда. Ҳамма муаммоларимиз шу ерда жамланган – яъни энергия ва вақтни минимал сарфлаган ҳолда яхши композитга эга бўлиш. Бизнинг ишланмамиз айнан шу муаммони ҳал қилди. Шунингдек биз металлни коррозиядан ҳимоялаш учун уни бўяш муаммолари билан ҳам шуғулланяпмиз. Карбонли композитнинг бошқа материаллар олдидаги афзаллиги, биринчи навбатда, унинг енгиллиги ва ақл бовар қилмас даражадаги мустаҳкамлиги, юқори даражада барқарорлиги ва чарчоққа жуда яхши қаршилик кўрсатиши билан боғлиқ. Ушбу афзалликларнинг битта материалда бирлашиши уни ноёб ва бошқа тармоқларда ўрни босилмайдиган материалга айлантиради.\nФункционал керамиканинг қўлланиши карбонли композитни олишнинг янги технологиясини жорий этиш имконини беради, у анъанавий технологияга қараганда 72 баравар тезроқ. Ўзингиз бир фикр юритиб кўринг, агар кўмиртола анъанавий усулда 12 соат ичида олинса, биз таклиф этаётган технология худди шу ҳажмдаги карбонни бор-йўғи 10 дақиқада олиш имконини беради. Бунда материал сифати ҳам анъанавий метод ёрдамида олинган материалга қараганда анча яхшироқ бўлади. Энди ўзингиз қанча электр энергияси тежалишини ҳисоблаб кўринг, шунда лабораториямиз томонидан таклиф қилинган технологиянинг инновационлик даражасини тушунасиз. Бундан ташқари, полимер бўёқни металлда, қоғозда 240 баравар тезроқ қуритишга муваффақ бўлинди, бунда энг яхши сифатли матетериал олинди. Синовлар Германияда шу йўналишда фаолият кўрсатувчи етакчи компаниялардан бирида ўтказилди.\nAnhor.uz: Лаборатория хорижий ҳамкорлар билан биргаликда илмий тадқиқотларни олиб борадими, ишланмаларни хорижда амалиётга татбиқ этишга уринишлар бўлдими?\nРустам Рахимов: Ўзбекистон инновацион ривожланиш вазирлиги ва Беларусь Фан ва технологиялар қўмитаси турли йўналишлар бўйича, шу жумладан энергия ва энергияни тежаш, кимё технологияси, янги материаллар, озиқ-овқат хавфсизлиги, агросаноат технологиялари бўйича ҳамкорликдаги илмий лойиҳалар халқаро танловини эълон қилди. Беларусь Фанлар академияси Ўсимликларни ҳимоя қилиш институти ушбу танлов эълон қилинишидан олдинроқ иссиқхоналар учун бизнинг композит плёнкамизни синовдан ўтказиш бўйича ишларни бошлаб юборганди. Биз белоруссиялик ҳамкорларимиз билан биргаликда ушбу танловда қатнашишга қарор қилдик.\nГап шундаки, 2020 йилда Беларусда бор-йўғи 63 та қуёшли кун бўлди. Шу боис уларда бундай плёнкага эҳтиёж мавжуд. У ўсимликларга ёғинли об-ҳавода ҳам ривожланиш имконини беради. Ҳосилдорлик сезиларли даражада ошади.\nЮқорида мен кўмирпластик (карбонли композит), полимер бўёқни қуритиш устида олиб борган ишларимизда эришган ютуқларимиз ҳақида гапиргандим. Қўшимча сифатида айтишим мумкинки, технологиямиз бўйича ундан деталларни 12 сония ичида пайвандлаш мумкин, дунёнинг энг яхши технологиялари бўйича эса бу 40 сонияда қилинади.\nАммо бизнинг ишланмаларни жорий этиш муаммоси яна шундаки, функционал керамика жаҳонда аналогларга эга эмас, шу боис аввалига бундай материалларнинг кўп функцияли эканига ишониш қийин.\nБироқ бизда ҳамкорлик бўйича таклифлар борасида танқислик йўқ. Бизда ҳозир Германия, Россия билан алоқалар мавжуд, энди, юқорида айтиб ўтганимдай, Беларусь бизнесидан ҳам таклифлар бор.\nХорижий компаниялардан лабораториямизда ишлаб чиқилган технологияларни ва ноу-хауни уларга сотиш бўйича анча таклифлар тушмоқда. Аммо мен ўзимизнинг технологияларни бир-икки йилдан сўнг ўзимизга сотишларини истамасдим. Шу боис уларни хорижликларга беришни тўхтатиб турганимни очиқ айтаман. Бизнинг амалдорларимизни эса ҳақиқатдан ҳам инновацион технологияларни жорий этишга қўзғатиш қийин , чунки унда йўриқномалар ва тайёр кўрсатмалар йўқ жойда, яъни ностандарт вазиятда ишлашга тўғри келади.\nРумия Анварова суҳбатлашди\nБош саҳифадаги фотосурат: ЎзА\n- Ўзбекистонлик мутахассислар фаол кальций цитратини олиш усулини ихтиро қилди\n- Коронавирусни даволаш мумкин, даволаш усули ўзбекистонлик олим томонидан топилди\n- Олдингдан оққан сувнинг қадри йўқми... ?\n09:15 | 18 Apr\nУчтепада қалбаки 6350 долларни муомалага киритмоқчи бўлган шахс аниқланди